
novembro 2015 


n-ro 4/2015 (145) 


Leterkestoj: se mi estus birdo... 
Muŝkaptulo, la danĝera planto! 
La inter-planeda vojaĝo 2 
El la vivo de muzikistoj 
Internacia Junulara Kongreso 


INTERNACIA 
ESPERANTO-REVUO 
DE ILEI 

PORLERNANTOJ 
KAJ KOMENCANTOJ 





Adtorino: Sonmy Alvarez Tradukisto: Jose de Jesus Campos Pacheco 




Nodiau komenciĝos la lecionoj, 
mia etulino, permesu helpi vin, 
ŝar vi ne scias! 




/J, 


am la dorsosako 
estas organiz 
tiel ĉio estas 




Ronjo, ĉi tie estas jj Ronjo, memoru k&f l.ne sidu surplanke, 

. -i vi ne devas kuri atentu, la aliaj infanoj 

— povas vundeti vin... 


vi ne devas kuri 
ĉar vi ŝvitos, ne 
sunumu multe, 
ne estu 
e estas 
tero au 

pulvoro... 


Tuŝu nenion, 
ne kriu,Ĉar 



poste la gorĝo 
doloros. 


Ronjo 

malfruiĝas, 
kio okazas? 






Jam ni 
povas 
foriri. 


Enhavo kaj kolofono <r 

■> * i Enkonduke 


Karaj amikoj! 

M i sincere ĝojas, ke vi jam 
trovis en via leterkesto 
la kvaran ĉi-jaran 
numeron de Juna Amiko. Ekde 
2015 nia revuo ja ne aperas tri-, 
sed kvarfoje jare! 

Baldaŭ finiĝos la jaro, la 
tempo por bilanci, kaj plani 
la jaron sekvan: Juna Amiko ja 
estas internacia revuo por lernejanoj 
kaj komencantoj, kaj por tiuj, kiuj ilin 
gvidas: la instruistoj, kursgvidantoj. 

Tiu ĉi numero frontpaĝe kaj 
plurloke tuŝas leterkestojn. La reta 
“leterkesto” de via revuo redakcio@ 
gmail.com atendas viajn mesaĝojn, 


konsilojn, proponojn, novajn ideojn, 
kontribuaĵojn. Via redaktoro estas 
malferma al dialogo, kiel fari la 

revuon pli bona kaj pli bela. 

En tiu ĉi numero vi 
trovos la jarfinan rikolton: 
bildstriojn, silvestrajn 
konversaciojn, artikolojn 
pri la naturo, matematiko, 
muziko, vi povas ekkoni 
interesajn librojn kaj la 
landon Litovio, ĉeesti 
Internacian Junularan Kongreson, 
solvi krucenigmojn, ekkoni faman 
Esperantan verkiston, aŭ kanti kun 
Juna Amiko... 

Agrablan jarfinon, tre sukcesan 
jaron 2016 - kaj agrablan legadon! 

via redaktoro Stano Marĉek 



Leterkestoj: se mi estus birdo... 


S e mi estus birdo, mi ŝatus 
loĝi en tia nesto kia la 
leterkesto sur la kovrilpaĝo 
de Juna Amiko. 

Se mi estus komencanto en la 
lernado de Esperanto, mi ŝatus 
regule legi la belan revuon Juna 
Amiko. 

Se mi estus progesanto kaj 
bonnivela uzanto de Esperanto, mi 
ŝatus verki por la bela revuo Juna 
Amiko. 



Se mi estus artisto, mi ŝatus 
desegni belajn bildojn por 
ankoraŭ pli beligi la revuon 
Juna Amiko. 

Se mi havus iom da mono, 
mi ŝatus donaci abonon de 
la revuo JunaAmiko al multaj 
amikoj miaj. 

Se mi havus iom da tempo, 
mi ŝatus konatiĝi persone kun ĉiuj el 
vi, karaj legantoj de JunaAmikoll 
Mireille Grosjean, Prezidanto de ILEI 



De 2008, kiam Mireille Grosjean fotis la unuan leterkeston en Japanio (sur la 
frontpaĝo), ŝi kolektas fotojn de amuzaj leterkestoj. Kelkaj el ili en la numero. 

Konversaciaj temoj 


vv 


Kion fari je Silvestro? 

Help-materialo por ekzamenotoj. Rubrikestro: Judit Felszeghy 

I. K - Ni vizitu iun teatraĵon! 

Tonjo (T), Karina (K), Petro (P), JoĈjo J “ Ĉu teatraĵon? Dum Silvestro? 

(J) kaj Anna (A) babilas pri la silvestra K _ Fakte temas pri La Vesperto, de 
programo, en la loĝejo de Anna. J ohann Strauss. Antaŭ jaroj mi jam 

spektis tiun opereton; ĝi havas 

P - Tio plaĉas al mi! gajan intrigon kaj viglan muzikon. 

A - Ankaŭ al mi! Tamen interesiĝu, T - En la teatro eblas mendi sidlokojn 

ĉu estas ankoraŭ libera ĉambro! ankaŭ rete, ni faru tuj! 

T - Jes, tuj! A - Jes, mi jam rigardas... Jen, Granda 

. Teatro, la 31-an de decembro... 


T - Bedaŭrinde, ĉiuj ĉambroj estas jam hm... eĉ unu loko jam ne estas por 

antaŭmenditaj por Silvestro, ekde Silvestro! 

somero! K - Mi ege bedaŭras! Kion ni do faru? 

Konversaciaj temoj 


Konversaciaj temoj 




J - Kial ne elekti iun bonegan 

restoracion? Ofte ankaŭ tie estas 
programo; ni manĝos kaj trinkos, 
ni ankaŭ dancados kaj iam ni 
hejmeniros. 

P - Bonega ideo! Prefere amuziĝi tie ol 
en teatrejo. Ni iru al La Tri Maristoj, 
apud la haveno! 

T - Ne, tiu estas terure malpura kaj 
maleleganta loko! Eĉ dubinde, ke tie 
estos iu programo. Mi proponas la 
Restoracion “Palaco”, en la Centro. 

A - ĉi estas ja ege multekosta loko... 
sed ni provu. Mi telefonos al ĝi. 


A - La Palaco havos programon, kelkaj 
famaj kantistoj gastos tie kun opero- 
arioj, sed ne plu estas libera tablo! 

K - Ni provu la Bluan Elefanton! Ĝi estas 
tre agrabla kaj ne tro kosta. Mi jam 
vokas ĝin! 


K - La restoracio havos liberajn lokojn 
nur post noktomezo. 

P - Ĝis noktomezo ni dancos tie kaj ne 
estos bezonata por ni tablo. 

K - Ne eblas, ĉar tiam estos gaja amuza 
programo kun elstaraj komikistoj, 
kaj nur poste eblas danci. 

II. 

Tonjo (T), Karina (K) kaj Anna (A) 

babilas pri la silvestra programo, 

en la loĝejo de Karina. 

K - Ŝajne ni restos sen programo! Mi 
telefonis al ĉiuj hoteloj ene de 200 
kilometra distanco, sed eĉ tie ne 
plu estas libera ĉambro, kie eĉ 
programo ne estas. 

T - Mi interesiĝis en la proksimaj 
restoracioj, same senrezulte. 

K - (ege plendeme ) Terure! La tuta 
Silvestro estos fuŝita! 


A - Ne ploru! Ni povos festi ankaŭ en 
la hejmo de iu el ni! Ĉe ni tamen 
bedaŭrinde ne eblas, ĉar mia avino 
bezonas trankvilon kaj dormi sufiĉe 
dumnokte. 

K - Ankaŭ ĉe ni ne taŭgas. La gepatroj 
okazigos festeton ĉe ni, proksimume 
8-12 homoj ĉeestos, ĉiuj mezaĝaj. 
Kaj ankaŭ la spaco ne sufiĉos! 

T - Mi telefonos al Joĉjo, li havas sufiĉe 
grandan domon..., ĉar ankaŭ ĉe ni 
ne troveblas eblo por festi. Kiel vi 
ja scias, mi havas tri malgrandajn 
gefratojn; ili ne rajtas diboĉadi 
malfrue. 

K - Ankaŭ la loĝejo de Petro estas 
maltaŭga por festado, ĉar ĝi estas 
tro malgranda. 

T - (post telefona interparolo ) Solvite! 
Geknaboj, ĉio en ordo. Ni havos 
bonegan Silvestron ĉe Joĉjo! Li 
veturigos siajn gepatrojn kaj 
la fratineton jam frumatene al 
ripozdomo por 3 tagoj, kaj do la tuta 
loĝejo estos je nia dispono! 

Mi preparos mirindan kukon! 

A - Mi kunportos porkidaĵon kun salato. 
Mia avino kuiras ĝin laŭ speciala 
recepto. Ĝi estas tre bongusta. 

K - Krome kun Petro ni alportos ankaŭ 
la trinkaĵojn: estos ŝaŭmvino kaj 
senalkoholaĵoj. Sed kiun amuziĝon 
ni havos? 

A - Ne tro zorgu pri tio! Ĉar mi konas la 
knabojn kaj nin, certe estos gaja kaj 
amuza etoso! 

III. 

Karina (K) kaj Petro (P) babilas 
sur ĉefa placo de la urbocentro, je 
silvestra vespero, kien iom post iom 
alvenas ankaŭ Anna, Tonjo, Petro kaj 
Joĉjo. 


A - (alveninte blovas en paperan 
trumpeton) Saluton geknaboj! 

K - Saluton Anna! Kun Petro ni jam 
preskaŭ frostas ĉi tie; eble ni alvenis 
iom tro frue. 

A - Sur la granda horloĝo tie, ĉe la 
stratkruciĝo. Nun estas precize la 
sesa kaj duono. Ni interkonsentis 
renkontiĝi precize tiam, apud la 
fontano, sur la Ĉefplaco. Laŭ nia 
interkonsento Joĉjo veturigos nin 
ĝuste de ĉi tie al sia loĝejo, tiel estos 
pli simple... Estas vere frosta vetero! 
Bonŝance la ujo kun la porkidaĵo 
iom varmigas la manojn. 

T - (alveninte) Saluton geamikoj! Ĉu 
Joĉjo ankoraŭ ne alvenis? Li telefonis 
al mi matene, ke mi alportu la 
kukon, kiun mi preparis, kaj ni 
renkontos unu la alian ĉi tie. Ankaŭ 
ni kunportis paperajn trumpetojn, 


kaj do prenu el ili, Karina kaj Petro. 
Ni kunportis eĉ paperajn pintajn 
ĉapelojn..., mi tuj donos ankaŭ ilin 
al vi..., necesas trovi ilin en mia 
mansakego.... 

P - Via fritita porkidaĵo mirinde 
parfumas, Anna! Ĉu ne eblas iom 
gustumi ĝin? 

T - La odoro tiklas ankaŭ mian nazon! 

A - Jes, mi konsentas, ke ni gustumu 
ĝin! Mi estas sufiĉe malsata, eĉ ne 
tagmanĝis hodiaŭ, kaj pasis jam la 
sepa! Jen karaj, la varma porkidaĵo, 
servu vin! 

J - (alveninte) Saluton geamikoj! Imagu! 
Mi eĉ ne scias, kie, kiel komenci, kio 
okazis. 

A, K, T, P - Diru jam! Kio do okazis? Kial 
vi tiom malfruis? Ĉu ni ekiros nun 
al vi? 

Konversaciaj temoj 



J - Ne, bedaŭrinde ni ne povos festadi 
ĉe ni. Matene mi veturigis miajn 
gepatrojn kaj fratineton al la 
ripozdomo. Ĝi ne estas malproksime, 
nur centkelkajn kilometrojn for de ĉi 
tie. La gepatroj jam ege atendis tiun 
tritagan ripozadon. Ĝi estas vere 
bela kaj 

ne multekosta loko... 

A - Bone, kaj? 

J - Kaj mi, reveninte, iom dormis 

ankoraŭ. Mi ja devis frue ellitiĝi, kaj 
mi estis ege dormema. Tio estas tute 
normala, ĉu ne? 

T - Do, ĉu vi dormis ĝis nun?! 

J - Ne, ne, poste mi eĉ ordigis la 

ĉambron, forportis de tie la fotelojn, 
la tableton, por havi spacon por 
dancado, ĉu ne, ĉar en la alia ĉambro 
estos nia eta bufedo, kaj... 

K - Tion diru, mi petas, kio okazis? 

J - Okazis, bedaŭrinde, hoo... ke mi nun 
devis veturi al la ripozloko, ĉar Panjo 
telefone informis min, ke la fratineto 
malsaniĝis, ruĝas ŝia gorĝo kaj havas 
febron, kaj la tiea kuracisto proponis 
prefere veturigi la etulinon hejmen. 
Mi do reveturigis ilin, kaj poste kuris 
al la kuracisto, kaj... nun... estas tiel, 
ke ni ne povos festi ĉe ni. Tio estas, 
miaj karaj. 

K - Terure! Ĉu ni nun iru hejmen? 

A - Kial hejmeniri? Ni adiaŭu la 

malnovan kaj bonvenigu la novan 
jaron surstrate! Ĉu vi jam festis 
surstrate? Ni manĝos, trinkos, blovos 
la trumpetojn! 

T - Bona ideo! Ni povas eĉ danci, vidu, 
tie estas muzikistoj! Ni certe trovos 
ankaŭ programon! 

P - Ni surmetu la pintajn ĉapojn kaj 
ruĝajn nazojn! Kaj nun komenciĝu 
la festado! 


Taskoj 

• Legu atente la unuajn du partojn de 
la dialogo kaj vicigu, kiujn programojn 
proponis la geamikoj por Silvestro 
(poste kontrolu, ĉu vi ne forgesis iujn)! 

• Kial ili ne sukcesis realigi la proponojn? 

• Kiuj estis la avantaĝoj de la proponitaj 
programoj? 

• Kiuj estis la obstakloj, kiuj malebligis, 
ke la geamikoj festadu en iu loĝejo? 

• Pri kiuj manĝaĵoj kaj trinkaĵoj, pri kiuj 
objektoj zorgis la geamikoj? 

• Kiu akceptis esti la gastiganto dum 
Silvestro, kaj kial? 

• Kiu okazaĵo malhelpis, ke la gastigonto 
devis cedi pri la plano? 

• Kiun solvon trovis la geamikoj por la 
festado? 

• Respondu mallonge, pri kio temas en 
la unua, en la dua kaj en la tria parto de 
la dialogo! 

• Priskribu en 5 - 8 frazoj, kiujn 
diferencojn vi vidas inter la du bildoj, 
kio okazas sur la bildoj! 

• Verku 4-6-frazan dialogon inter Tonjo 
kaj Joĉjo, en kiu Joĉjo diras la ŝi, kie kaj 
kiam ili renkontiĝu antaŭ la festo! 

• Verku 4-6-frazajn dialogojn 

- kun la kasisto de iu teatrejo, 

- kun la akceptisto de iu hotelo, 

- kun kelnero de iu restoracio 

• Verku dialogon inter Joĉjo kaj lia 
patrino, en kiu la patrino petas sian 
filon veturigi ilin hejmen! 

• Skribu 12-17-linian leteron al via 
esperantista amik(in)o, en kiu vi 
rakontas, kiun programon vi elektis 
por Silvestro, kun kiuj, kion vi manĝis 
kaj trinkis, kiajn vestaĵojn surhavis viaj 
geamikoj, kaj kia estis la programo, la 
etoso! 

• En 15 - 20 linioj priskribu, kiaspecajn 
amuziĝojn ŝatas viaj geamikoj por 
Silvestro, kial ĝuste tiajn, kion vi opinias 
pri la Silvestra Festado! 

LUME, la unua mirinda etaĝo 




El mia kolora vivo 



Verkinto kaj desegninto: Pavel Rak 



Kolorigu: 1-ruĝa, 2-helblua, 3-helverda, 4-helbruna, 5-flava, 6-roza, 7-bruna, 8-verda, 9-blua 

■> m LUME, la unua mirinda etaĝo 



Kolorigu: 1-ruĝa, 2-helblua, 3-helverda, 4-helbruna, 5-flava, 6-roza, 7-bruna, 8-verda, 9-blua 

EKSTERE, la natur-rubriko 


Muŝkaptulo, la danĝera planto! 


Muŝkaptulo estas planto, kiu 
manĝas muŝojn kaj aliajn 
insektojn. Ĝi apartenas al la 
familio de la viand-manĝantaj 
plantoj ( Droseraceae ). Oni nun 
trovas la muŝkaptulon (Dionaea 
muscipula) nur en Norda kaj 
Suda Karolino en Usono. 

L a planto posedas strangajn 
foliojn. Ili staras duope kaj 
aspektas kiel etaj pinĉiloj por 
knabinaj haroj. Tiuj folioj havas 
kvazaŭ okulharojn, por firme 
kapti la viktimon. Tiaj folioj estas 
mirindaj kaptiloj de insektoj! La 
kaptado funkcias tiel: unue la insekto 
alproksimiĝas al la planto, kaj ofte 
paŝas sur ĝiaj folioj. La folioj prezentas 
nur kelkajn signalajn haretojn, kiuj 
“sentas” la tuŝojn. Promenante sur 
la folio, la insekto movas unu el tiuj 
haretoj. Ĉu vi pensas, ke sufiĉas unu 
kontakto por fermi la kaptilon? Tute 
ne. La planto reagos nur, kiam du 
malsimilaj haretoj estos tuŝataj ene 
de dudek sekundoj! Tiel la inteligenta 



muŝkaptulo ŝparas sian energion kaj 
ne funkciigas sian kaptilon tro ofte 
por nenio. 

Parolante pri la energio de tiu 
malsata planto, oni kredas, ke ĝi 
verŝajne iĝis viandmanĝanto, ĉar 
ĝi vivas en lokoj, kie mankas bona 
tero por plantoj. Do ĝi trovas el la 
kaptitaj insektoj parton de substancoj 
bezonataj por nutri sin. 

Krom esti damne efika, la muŝ- 
kaptulo ankaŭ estas tre bela. La 
danĝera alloga surfaco de ĝiaj folioj 
estas ruĝpurpura, same kiel la plej 
diversaj viandmanĝantaj plantoj de la 
mondo. Jes, ankaŭ aliaj plantoj kaptas 
bestetojn! Pluraj vivas en la Amazona 
arbaro, sed tute ne nur. 


► 




Juna Amiko per la 
rubriko pri la 
naturo. Mi volonte 
ricevos viajn petojn 
aŭ komentojn. 
Ĝis! 

Ekstere, la natur-rubriko 


Oni trovas ilin sur ĉiuj kontinentoj. 
Ĉu vi povas kredi, ke ekzistas pli ol 
cento da specioj de viandmanĝantaj 
plantoj? Serĉu ekzemple en Vikipedio 
(aŭ interreto ĝenerale) la latinan 
vorton Droseraceae (drozeracoj). 

Kaj tiuj inventemaj plantoj 
ekspluatas plurajn kapto-metodojn. 
Unu estas la rapidegaj refermeblaj 
folioj de la muŝkaptulo, kiujn ni jam 
priskribis. Sed aliaj plantoj refermas 
kovrilon sur alloga malliberiga ujo 
aŭ dronigas la insekton en digesta 
likvaĵo. Aliaj ankaŭ montras la sunan 
lumon tra neeskapebla parto de la 
kaptilo, por kredigi al la viktimoj, 
ke ili povas eskapi irante tien... 
sed ili tiel precize eniras la “ventron” 


de la planto! Sed laŭ mi la plej timiga 
estas tiu, kiu volvas gluantajn fadenojn 
ĉirkaŭ la kompatinda malatenta 
insekto. Kompare al tiuj aliaj specioj, 
nia muŝkaptulo estas preskaŭ amika! 

Oni do komprenas, kial tiaj plantoj 
interesis la sciencistojn. Charles 
Darwin estas la unua persono, kiu 
faris abundajn sciencajn testojn por 
pruvi, ke tiuj plantoj kaptas insektojn 
por nutri sin, kaj ne por io alia, kiel 
defendi sin ekzemple. Li opiniis, ke 
la muŝkaptuloj estas la plej mirindaj 
plantoj de la tero. Tamen ni bonŝancas, 
ke tiuj plantoj ne estas pli grandaj! 

Samuel 

www.noos.ch/samuel 



Luiza Carol 


Krucenigmo 
pri legomoj 


Bonvolu rigardi la apudajn fotojn 
pri 11 legomoj. Provu enskribi iliajn 
nomojn en la apudan tabelon. La 
komenca litero de ĉiu vorto estas 
jam enmetita en la tabelon. 

La solvo aperas sur la paĝo 37. 

LUDE, la unika dua etaĝo 




La interplaneda 
vojaĝo 2 

La rubrikon prizorgas Monika Molnar 



Dorlotemulido bele 
rakontis la fabelon pri 
la ĉarma, eta nano. 

Li rakontis tiom bone, 
ke Timemulido eĉ timi 
forgesis por momento. 

Je la fino de la rakonto, 
ĉiuj Ulidoj ĝoje aplaŭdis la 
rakontinton. 

T amen, la vojaĝo inter la Luno kaj la 
Tero bezonas iom pli longan tempon 
ol la bela rakonteto kaj la stranga 
bruo reaperis en la spac-ŝipo. Ĉi-foje jam 
ĉiuj sciis, ke estas denove la dentoj de 
Timemulo, kiuj klakadas tiom laŭte... 

Povra Timemulido. Kiel oni povus helpi lin 
por venki sian timegon? 

- Mi scias, kion ni povus fari! 

- ekkriis Inventemulido. 

- Dorlotemulido, rakontu al ni novan 
fabelon! Vi certe havas ankoraŭ aliajn, 
belajn libretojn. 

- Bedaŭrinde, ne. - diris Dorlotemulido. 

- Mi rajtis enpaki nur unu libreton pro la 


pezo, do mi ne havas pliajn. 

- Do, tiam ni mem inventu aliajn rakontojn 
kaj ni pasigu tiel la tempon. - daŭrigis 
entuziasme Inventemulido. 

La ideo plaĉis al kelkaj Ulidoj kaj 
malplaĉis al la aliaj, kiel ekzemple al 
Trovemulido. Li ĉiam estis tre lerta por 
trovi pretekstojn kaj tiel eviti ĉiun formon 
de laboro. Kiel ankaŭ nun. 

- Vidu, kion mi trovis! - kriis Trovemulido 
kun sincera ĝojo. 

- Nia spac-ŝipo estas tre moderna kaj 
dorsoflanke de ĉiu seĝo ni havas etajn 
ekranojn! Sufiĉas trovi bonan kanalon kaj 
ni povas eĉ spekti iun novan rakonton! Ĉu 
ne estas genia ideo? 

Ĉiuj Ulidoj entuziasme komencis la 
grandan program-serĉadon. Kion vi 
pensas, kiu trovis plej rapide ion bonan? 
Jes, kompreneble Trovemulido! 

- Hej, amikoj! Rigardu la kanalon 5! ĵus 
komenciĝas interesa marionet-filmeto, kies 
titolo tre plaĉas al mi: “La zebro, kiu ne volis 
iri en la lernejon”. Ĉu ni rigardu ĝin? 

Ĉiuj konsentis kaj rapide silentiĝis, ĉar la 
spektaklo tuj komenciĝis. 




>net-spektak] 


La mario 
prezentis Valerie 


lernantoj 

LUDE, la unika dua etaĝo 



La zebro, kiu ne volis iri en la lernejon 


La rakonton de Christine Beigel 
adaptis kaj tradukis: 
Valerie Bourquin [’valeri burken’] 
Ilustris: 

Elise Robert-Nicoud 

[’eliz rober-niku] 

Sydney Bracher [’sidni braŝer] 
Joyce Bracher [’ĝojs braŝer] 



I un tagon la zebro, kiu ne volis iri 
en la lernejon, decidis iri en la 
savanon por ne labori, sed ludi. 

- Saluton infanoj! Mi estas la zebro, 
kiu ne ŝatas la lernejon... sed mi ŝatas 
promeni en la savano, spiri la freŝan 
aeron, kuri 7 trinki la malvarman akvon 
el la marĉeto de la bestoj', kaj manĝi la 
verdan herbon. En la lernejo mi lernas 
nenion, ĉar mi scias jam ĉion! 

Samtempe, ne malproksime en la 
savano: 

- Ha, ha, ha, saluton! Mi estas la nigra 
pantero, kaj mi amas manĝi zebrojn! 

La pantero promenis en la savano 
kaj... subite ekvidis... “nian” zebron. 

- Kion mi vidas? Zebron! Oh, mi pensas, 


ke mia tagmanĝo estos bona hodiaŭ! Mi 
ludos iomete per ĝi antaŭ ol manĝi ĝin! 

- Bonan matenon, zebro, kaj bonvenon 
en la savano. Kiel fartas vi? 

- Saluton, nigra pantero! Mi fartas 
bone! Mi estas la zebro, kiu ne ŝatas 
la lernejon!... Ups... Pantero?Nigra 
pantero?P... P... Pan...tero?Ni...ni... 
nigra? S...S. ..Saluton... 

- Kion vi faras en la savano? Kial vi ne 
estas en la lernejo? 

- Mi scias jam ĉion! Mi ne bezonas iri al 
la lernejo! 

- Ĉu vi scias ĉion? Ni vidu. Kio rimas 
kun “manĝi”? 

- Manĝi...manĝi.... Ho, mi scias! 

Kuko!!! 

- Kuko ne rimas je -i kun 
“manĝi”!! Vi povintus 
diri: gustumi, mordeti, 
forgluti, manĝegi... Sed 
ne u kuko”-n! 

La pantero antaŭĝojis 
la guston de la zebro. 
Alproksimiĝis ĝi al la 
naiva besto, malfermis 
la buŝegon kaj... kaj la 
pantero fermis la buŝon 
sur... ĵus tie fluganta 
muŝo... 

LUDE, la unika dua etaĝo 






La nigra pantero fariĝis tute 
blanka! 

- Neeble, neeble! Jen unu multe 
pli facila demando: Kiun koloron 
havas la rozkolora flamengo? 

La zebro pensis: “Estas tre 
tre facile! Eĉ tro facile! Ne 
povas esti tio!” kaj pensis ke la 
demando certe estas kaptilo, 
pro tio ĝi diris: 

- Blua?Ne... ne blua... verda? 
Ne, ne.... Mi scias, mi scias! 

Roza flamengo estas viola!!! 


- Kio??? Ĉu la koalo??? Ne 
eblas, ne eblas! Ĉu vi ne scias, 
ke la besto, kiu diras “KOA KOA 
KOA” estas la rano??! Vi estas 
malesperiga!!! Mi donas al vi 
ankoraŭ unu ŝancon... Ĉu vi vidas 
tiun rinoceron? Kiom da birdoj 
estas sur ĝia dorso? 

La zebro ekkalkulis per siaj 
strioj, sed tiom mallerte, ke ĝi 
falis kaj forgesis la nombron. 

Do, ĝi tuthazarde diris: “Dek”?! 



- Do, bone, zebro. Ĉu vi povus desegni 
ŝafon? 

- Jes, evidente! 

Kaj la zebro desegnis... desegnetis... 
desegnaĉis... 

- Kio? Ĉu tio estas ŝafo??? Tio ne estas 
ŝafo! Tio estas maksimume elefanto!!! 
Zebro, aŭskultu min... Mi donas al vi 
ankoraŭ unu ŝancon. Se vi povas diri, 
kiu besto kantas “KOA, KOA, KOA, 
KOA...”, vi povas foriri, sed se ne, mi 
manĝos vin! 

- Tre facile! Tre facile! La besto kiu diras 
“KOA KOA KOA KOA” estas la ... la 
KOA-lo! La koalo!!! 


- Ne eblas! Ne eblas! Zebro, 
kion mi faru je vi??? Aŭskultu, ni 
provu la aferon alimaniere. Vi demandu 
de mi ion kion mi ne scias, kaj se vi 
sukcesos, vi povos foriri! 

- Oh! Bone. Ĉu vi scias imiti statuon 
tute senmovan??? 

La nigra pantero ridegis kaj diris: 

-“Tre tre tre facile!” kaj tuj imitis 
senmovan statuon. Jen bona okazo, 
sed lazebro... neforfuĝis. ĉi restis 
kaj rigardis la nigran panteron! Tion 
vidinte, la nigra pantero ĉesis imiti 
statuon, prenis la manon de la zebro 
kaj akompanis ĝin en la lernejon! 

Renee Triolle 

Unesko 70-jara! 

Ĉu vi scias, kion signifas 
Unesko? ĉi estas Organizaĵo de 
Unuiĝintaj Nacioj por Edukado, 
Scienco kaj Kulturo (nun 
ankaŭ Komunikado), sed en la 
vico de la angla lingvo. 

i naskiĝis post la dua mondmilito. 

Batalis inter si multaj landoj, 

milionoj da homoj mortis, venis 
la tempo konstrui mondon pli pacan, ĉar 
militoj naskiĝas en la kapo de la homoj; 
sekve en la kapoj de la homoj ni konstruu 
pacon. Tiel en 1945 naskiĝis Unesko. 
ĉi diras, ke ĝi estas la konscienco de la 
mondo kaj ankaŭ ideujo. 

Kiel ĝi funkcias? Iel kiel asocio. La 
ŝtatoj kandidatiĝas kaj estas akceptitaj, 
kiel ekz. Montserrat, malgranda insulo 
en Karibioj ĉi-novembre. Ili devas 
pagi kontribuon (kotizon), por rajti 
voĉdoni aŭ kandidatiĝi al diversaj 
postenoj, kaj evidente bone konduti. La 
Membroŝtatoj laboras en komisionoj, 
kaj faras proponojn al ĉiuj okaze de la 
Ĝenerala Konferenco (ilia kongreso), 
kiu okazas ĉiun duan jaron. Poste la 
administran laboron kaj kontrolon faras 
oficistoj, kiuj estas dungitaj. Ĉiam oni 
konservas ekvilibron: estu tiom da viroj 
kaj virinoj, tiom da homoj el ĉiuj mondo- 
partoj (Azio-Pacifiko, Afriko, Arabaj 
landoj, Sud-Ameriko kaj Okcidenta 
Eŭropo, Norda Ameriko). Eĉ en la sidejo 
(granda konstruaĵo en Parizo, Francio) 
la balaistoj aŭ tajpistoj venas el la 
tuta mondo. La “ĉefo” de Unesko estas 
elektata: estas Ĝenerala Direktoro, nun 
Direktorino, Irina Bokova, kiu laboras 
kiel entreprenisto. 


Kion faras Unesko? Unue ĝi difinas 
prioritatojn, kiujn la ŝtatoj proponis, 
akceptas kaj promesas fari; due ĝi 
kontrolas, ke la laboro estis farita, trie 
serĉas monon por la planitaj agadoj 
(programoj). Inter la prioritatoj estas 
edukado por ĉiuj (knaboj, sed ĉefe 
knabinoj, malsanuloj, kamparanoj ktp), 
helpo al Afriko (instruado, sed ankaŭ 
akvo, lukto kontraŭ malsanoj); helpo al 
homoj kaj landoj post militoj, konfliktoj 
aŭ naturaj katastrofoj, respekto de la 
homaj rajtoj. Kelkfoje la programoj 
daŭras jardekon aŭ eĉ pli. 

En kiuj lingvoj laboras Unesko? La 
ĉiutaga laboro okazas en la angla, kaj 
malpli en la franca. Tamen estas 6 
oficialaj lingvoj: la araba, ĉina, rusa, 
hispana, angla kaj franca. Tio signifas, ke 
la oficialaj dokumentoj estu en 6 lingvoj, 
sed ĉiuj rajtas alparoli en sia lingvo 
(se ĝi donis tradukon en unu el la ses 
lingvoj al la interpretistoj). Ekzemple, 
dum la nuna Ĝenerala Konferenco 
(Parizo, 3-20 novembro 2015), la turka 
ministro parolis turke, la irana perse, la 
Prezidento de Kazakio parolis kazake, 
sed la Kronprinco de Norvegio parolis 
...angle. Kelkaj dokumentoj estas 
tradukitaj en la 6 lingvoj (ekz. Etiopio 
promesis pagi por la franca versio de la 
raporto pri scienco). 

Rilatoj inter Unesko kaj Esperanto? 

De 60 jaroj Universala Esperanto- 
Asocio estas unu el la 350 Ne-Registaraj 
Organizoj (NRO), kiuj en Unesko 
reprezentas la socion, la homojn. De 
tempo al tempo ili rajtas fari proponojn 
por estonta programo. UEA batalas por 
la lingvo-rajtoj, sed ĝi bezonas la helpon 
de la naciaj komisionoj de Unesko (la 
landaj asocioj), por ke ĝia voĉo estu 
aŭskultata. 

En kelkaj lernejoj ekzistas kluboj 
Unesko, kie lernejanoj edukiĝas al paco, 
kunvivado, interkulturo. Renee Triolle 
reprezentanto de UEA ĉe Unesko 

Amuza matematiko <r 


Matgosia Komarnicka 

Ekamu matematikon 



Legante nian rubrikon vi certe 
konvinkiĝas, ke matematiko 
estas uzebla. 

i ja ebligas kalkuli, ĝi instruas 
| _ logikan pensadon, kaj stimulas 

nian imagon. Preskaŭ ĉiuj 
kampoj kunligas sin kun matematiko, 
kaj tial oni diras, ke matematiko estas 
la reĝino de la sciencoj. Laŭ Galileo 
Galiei “Matematiko estas la alfabeto, 
per kiu Dio skribis la mondon”. 
Bedaŭrinde plimulto de lernantoj 
ne ŝatas matematikon. Tion provas 
ŝanĝi Bardhyl Selimi, la sekretario 


de la Albana Esperanto-Instituto, la 
prezidanto de la albana ILEI-sekcio, 
eluzante sian pli ol 40-jaran sperton en 
instruado. Li skribis tre interesan libron 
“Amuziĝu per matematiko”. Laŭ ĝi mi 
provos proksimigi amuzan bildon de 
matematiko. Mi invitas tiujn, kiuj ŝatas, 
kaj tiujn, kiuj ne ŝatas matematikon, 
ĉeesti en la lecionoj de matematiko 
kun Juna Amiko. Bonvolu tralegi la 
matematikan taskon, kaj provu solvi ĝin. 
Sekve komparu la solvon kun la solvo 
proponita de Bardhyl. Ne ĉagreniĝu, se 
la tasko estas tro malfacila. Vi trovos 
ankaŭ solvojn de la taskoj. 


La unua tasko: La karbo 

En la stacidomon oni alportis 420 
tunojn da karbo per vagonoj kun la 
kapacito 15, 20, kaj 25 tunoj. Kiom da 
kiuj vagonoj estis, se entute estis 27? 



La dua tasko: 

La plej bona veturmaniero 



Pripensu, kiu estas la plej bona 
veturmaniero: trairi la tutan vojon 
per biciklo, aŭ trairi ĝian duonon per 
motorciklo en rapideco kvinoble pli 
granda ol tiu per biciklo, kaj la ceteron 
piede en rapideco egala al la duono de 
tiu per biciklo? 

La tria tasko: La branĉoj 

Oni plantis arbon en januaro. Post 
du monatoj ĝi lanĉis novan branĉon. 
Ĉiu nova branĉo kreskas du monatojn 
kaj poste ankaŭ ĝi lanĉas siaflanke 
alian novan branĉon. Post la dua 
monato ĉiu 
branĉo lanĉas 
ĉiumonate 
novan branĉon. 

Kiom da 
branĉoj estos 
jarfine? (La 
solvoj estas sur 
la paĝo. 35.) 

Leterkesto 


Mireille Grosjean 

Ruĝa suno, 
flava suno 


Antaŭ proksimume 30 jaroj, 
eble eĉ 40, okazis kontakto 
inter instruistino de infan- 
ĝardeno en Svedio kaj instru- 
istino de infanĝardeno 
enjapanio. 


I li uzis Esperanton por sendi 
leterojn al la alia fino de la 
kontinento Eŭrazio por informi 
unu la alian. Do ili kun streĉo iris 
al la leterkesto por vidi, ĉu iu letero 
alvenis per la servoj de leterportisto. 
Foje venis tristeco, ĉar mankis amika 


v 


x1l/ 





letero. Foje venis ĝojo, ĉar aperis letero 
de amikino kolegino. Tiel la infanoj en 
la du klasoj povis ricevi informojn pri 
infanoj de la alia lando per la helpo de 
sia instruistino. 

La instruistinoj decidis komunan 
temon por desegnaĵoj: la infanoj 
desegnu pejzaĝon kun la suno. Dika 
fasko da desegnaĵoj el Japanio alvenis 
al Svedio kaj inverse dika fasko da 
desegnaĵoj el Svedio alvenis al Japanio. 

La instruistinoj metis la desegnaĵojn sur 
la muron en la klasoĉambro. Tiel japanaj 
infanoj povis abunde admiri kaj observi 
la svedajn desegnaĵojn, kaj inverse la 
svedaj infanoj povis abunde admiri kaj 
observi la japanajn desegnaĵojn. 

Sur la japanaj desegnaĵoj ĉiuj sunoj 
estis ruĝaj. Sur la svedaj desegnaĵoj ĉiuj 
sunoj estis flavaj. Vidante la svedajn 
desegnaĵojn kelkaj japanaj infanoj 
komencis desegni la sunon flave, kaj 
la svedaj infanoj komencis desegni la 
sunon ruĝe. Poste ili desegnis la sunon 
foje flave foje ruĝe. 

En Ĉinio kaj Koreio, eĉ en Nepalo, estas 
kutimo desegni la sunon ruĝe. 

En Eŭropo estas kutimo desegni la sunon 
flave. Per kiu koloro vi kutimas desegni 
la sunon? Skribu al la redaktisto ^ 
por transdoni al li tiun gravan - 

informon. Li plu sendos ĝin al 
mi. Koran antaŭdankon!!! V r 


\\ 

Kantu kun Juna Amiko %? <■ 


La sorĉa kanto-mondo 

La rubrikon preparas: Maigosia Komarnicka, 

ul. Kilinskiego 14/3, PL-59-300 Lubin, malgosia.junaamiko@gmail.com 



Kanto akompanas nin ĉie... 

Ni volonte aŭskultas ĝin, ĉar ĝi 
helpas vidi kaj krei alimaniere 
la mondon, ebligas revi aŭ 
transdoni niajn sentojn. 

i ankaŭ helpas akiri pli bonajn 
rezultojn dum lernado, ĉar lernantoj 
ludante samtempe lernas, kreskigas 
sian emocian engaĝiĝon en la lerno-procezo. 
Sufiĉas nur ekkanti, kaj ili tuj rememoras 
kanto-vortojn. Tiumaniere la lernantoj 
plej bone kaj sugeste alproprigas al si la 
materialon de la leciono, ofte ne konsciante, 
ke ili ekzerciĝas en fremda lingvo. La laboro 
kun kanto havigas ĝojon kaj kontenton al la 
lernantoj. Do ni ne malhelpu ĉi tiun agrabl- 
econ de kantado dum la Esperanto-lecionoj. 

Mi proponas kune kanti taĝikan infanan 
kanton pri bela titolo, Kanto de amikeco, 
kiun tradukis el la taĝika Firdaŭs Ŝukurov. 
Li kune kun Hajdarŝo skribis la vortojn de la 
kanto, kaj muzikon komponis A. Abdulloev. 

Kanto de amikeco 

ĵus al vi veninte de Pamirmontar’ 

Amikiĝi volas ni kun amikar’. 

De la mondtegmento ni atingis vin 
Kaj por paco servi ni pretigis nin. 

Refreno: 

De la koroj venis la amika vok’ 

Amikeco estas kiel ŝtona rok’. 

Kantas ni de nia majstro Rudaki’ 

Kanton, kiun verkis majstro Rudaki'. 

Kaj kiel kolombo ĝi flugadu nun 
Promesante mildan pacon sub la sun’. 

Refreno: 

De la koroj venis la amika vok’ 

Amikeco estas kiel ŝtona rok’. 



La gastampopolo bonvenigis nin 
Kaj tutkore dankas ni pro tio vin. 

De taĝikoj ni transdonas kun estim’ 

La saluton bonodoran de ocim’. 

Refreno: 

De la koroj venis la amika vok’ 

Amikeco estas kiel ŝtona rok’. 

Respondu konkursajn taskojn: 

- Kiu desegnis tiun 
faman kolombon, kaj 
kion ĝi signifas? 

- Kion laŭ vi signifas 
amikecol 

- Kio laŭ vi estas pacol 

- Priskribu vian plej bonan amikon aŭ 
amikinon. 

Bonvolu krei kelkajn demandojn kaj 
desegnojn al tiu bela kanto. Provu pentri 
bildon de via amiko aŭ amikino. 

“Amiko fidela estas trezoro plej bela” 

(Esperanta Proverbaro de L.L. Zamenhof) 

Bonvolu sendi al mi viajn proponojn de 
viaj naciaj kantoj, ke la legantoj de Juna 
Amiko havu eblecon ekkoni belajn kantojn 
el la tuta mondo. 

La akvociklo funkcias 
danke al la energio, 
kiun provizas la 
varmo de la suno. 



La suno forvaporigas 
akvon el la oceanoj. 

Tiu nevidebla akvo- 
vaporo supreniras en 
la atmosfero, kie la 
aero estas pli 
malvarma. 

«0 

La akvovaporo 
kondensiĝas en 
nuboj. 


Vulkanoj produktas 
akvovaporon, kiu 
formas nubojn. 



Aerfluoj movas nubojn 
ĉirkaŭ la tuta planedo. 



Akvogutoj formiĝas 
en nuboj, kaj poste 
falas al la Tero kiel 
precipitaĵo (pluvo 
kaj neĝo). 



En malvarmaj klima- 
toj, la precipitaĵo 
amasiĝas kiel neĝo, 
glacio kaj 
glaciriveroj.. 



Neĝo povas fandiĝi 
kaj forflui en 
riverojn, oceanojn 
kaj teron. 


Parto de la glacio 
iĝas rekte vaporo 
kaj iras en la aeron 
sen fandiĝi 
(sublimado). 




Forfluo 


Enfluo 


Enfluo , 


piuntu 

sorba<jo 


vulkana 


"^Forfluo 

SUSGS 

science for a changing world 


Sublimqc|o 


C)iacio 
kaj neao 


La ciklo de akvo 

# # vi eble pensaĉ ke ĉiu ĵuto cje pluvo, kiu fqlqs el lq ĉielo, 

qŭ ĉiu ĵlqso pq qkvo ; kiun vi trinkqs, estqs tute novq 
Sec| ĝi ĉiqm estis ĉi tie kqj estqs pqrto cje lq qkvociklo 



Nebulo kc 

j* Bestoj 


Riverfluo 


Atmosfero 

0 

c-iruncja kaj 
planta vaporaĝo 


Forfluo 

Koncjensacjo 


vaporiĝo a 

Pluvo sur la tero 
forfluas malsupren, 
provizante akvon al 
lagoj, riveroj kaj 
oceanoj. 


lom de la pluvo 
enfluas en la teron, 
kaj se ĝi iras sufiĉe 
profunden ĝi reŝargas 
la subteran akvon. 


!* 

| Akvo el lagoj 
kaj riveroj povas 
enflui en la teron. 

Akvo iras en la teron 
pro gravito kaj premo. 


Akvofonfo 

Girunĝa kaj planta vaporaĝo 


Oceanoj 


Plantoj sorbas la 
akvon subteran kiu 
estas proksime de la 
tera surfaco. 


lom el la subtera 
akvo fluas en riverojn 
kaj lagojn, kaj ankau 
povas elflui ĉe la tera 
surfaco kiel akvo- 
fonto. 


Plantoj sorbas 
subteran akvon per 
radikoj kaj el la 
folioj forvaporiĝas 
akvo. 


Fluo cje subbercMkvo 

LACIKLO DE AKVO - AFIŜO PORLERNEJOJ KonSĈrvejO cje 5qbterc| qkVO ~"■^ovembro2015/21*^ 
La Usona Geologia Servo kaj la Organizaĵo pri Nutrado kaj Agrikulturo de la Unuiĝintaj Nacioj kreis skemon de la akvociklo por infanoj kaj bazlernejoj. Inter 
ia 12 uzataj lingvoj troviĝas ankaŭ Esperanto. La kolora afiŝo estas elŝutebla ĉe: http://water.usgs.gov/edu/watercycle-kids-esperanto.html (Bert Schumann) 


lom el la subtera akvo 
iras tre profunden kaj 
restas tie dum longa 
tempo. 

La subtera akvo fluas 
en la oceanojn, 
daŭrigante la funkcia- 
don de la akvociklo. 















Muziko 


i—> 

El la vivo 
de muzikistoj 

Post la koncerto 

I am la fama pola pianisto kaj 
komponisto Chopin (Ŝopeno), 
ankoraŭ en infana aĝo, devis la 
unuan fojon publike prezenti sin. 

Oni longe kaj zorgeme vestis lin, 
kaj donis al li ankaŭ multajn bonajn 
konsilojn pri la konduto. 

Post la koncerto, 
kiam la knabo 
revenis hejmen, oni 
demandis lin, kio 
plej multe plaĉis al 
la aŭskultantaro. La 
knabo fiere respondis: 

“Mia blanka kolumo!” 

Provu tion 

F oje, kiam la sepjara aŭstra kompon- 
isto Mozart (Mozarto) koncertis 
en Frankfurto ĉe Maino, venis al li 
alia knabo, proksimume dekkvar-jara kaj 
diris: “Kiel bele vi muzikis. Mi neniam 
povus ellerni tion, tiel bele.” 

“Kial ne? Provu tion, kaj se vi ne 
sukcesos, do, skribu notojn.” 

“Mi jam skribis ... sed poemojn”, 
respondis la alia. 

“Sed tio ja ankaŭ 
estas interesa. 

Skribi bonajn 
poemojn estas 
certe pli malfacila 
ol komponi 
muzikon.” 


“Kial? Tio estas tute facila. Provu tion 
iam.” 

La knabo, kun kiu Mozart parolis, 
estis la fama germana poeto J. W. von 
Goethe (Goeto). 

Falsa akordo 

E n malgrandan urbon venis fremda 
viro, malriĉe vestita. Li iris en la 
preĝejon por ĉeesti la sanktan 
meson. Li diris al la orgen-ludisto, ke li 
volonte volus ludi la orgenon. Tiu, kiu 
tre taksis sian muzikarton, ne permesis 
tion. 

La fremdulo ankoraŭfoje petis pri lud- 
permeso. La orgenludisto ne sciis kion 
fari. Tial li finfine permesis al li ludi, sed 
je unu kondiĉo: se li ludos false, li estos 
forpelata el la preĝejo. 

La fremdulo eksidis al la orgeno, metis 
siajn fingrojn al la klavoj kaj aŭdigis tute 
falsan akordon. La orgenisto jam volis 
forigi lin de la orgeno, kiam la fremdulo 
subite ekludis belege kaj virtuoze. Post 
kiam li finis, li dankis kaj foriris. 

La sankta meso estis jam longe finita, 
sed la orgenisto ankoraŭ sidis ĉe la 
orgeno, kaj volis solvi la problemon, 
kial la fremdulo antaŭ sia belega ludo 
aŭdigis tiun falsan akordon. Li serĉis la 
akordon, kiu ŝiris liajn orelojn. Fine li 
trovis ĝin kaj alrigardis siajn fingrojn, 
kiuj premis la klavojn. Li preskaŭ mutiĝis 
de surprizo, ĉar li legis: b-a-c-h. 

J.S. Bach (Baĥ) estis la plej fama 
germana kom- 
ponisto de verkoj 
por orgeno kaj 
granda virtuozo. 

Kolektis kaj 
tradukis 
Dieter Berndt 

Internacia Junulara Kongreso 


Saluton, karaj legantoj! 

Ĉi-numere ni daŭrigas nian 
tradicion rakonti pri gravaj 
internaciaj aranĝoj ene de 
Esperantujo. Temos pri la 71-a 
Internacia Junulara Kongreso - IJK. 

i okazis de la 2-a ĝis la 9-a de aŭgusto 
| — 2015 en Wiesbaden, Germanio. 

Wiesbaden estas la ĉefurbo de la 
germana lando Hessen. Ĝi situas sur la 
bordo de transnacia rivero Rejno, kie ĝin 
enfluas germana rivero Majno. 

Wiesbaden estas mondkonata kuraca 
loko. En ĝi loĝas preskaŭ 300 000 da 
loĝantoj. Ili estas tre bonkoraj kaj ŝatas 
gastojn. Tion spertis ĉiu partopenanto de 
la 71-a IJK. Ĝentileco kaj bonkoreco de la 
lokanoj multe kontribuis al la sukceso de 
la kongreso. Ĝi havis tre seriozan temon 
“Tutmonda justeco”. La partoprenantoj 
rigardis al tiu afero diversflanke, por 
esplori diversajn opiniojn pri jura, lingva 




kaj socia justecoj. Ĉu justeco entute 
ekzistas? Kiel ni komprenu ĝin nuntempe? 
Kiel ni kontraŭstaru maljustecon en nia 
ĉiutaga vivo? Ĉion tion kaj multon alian oni 
tuŝis dum diversaj temaj programeroj kaj 
konversaciaj rondoj. 

Enkadre de la ĉeftemo oni organizis 
diversajn prelegojn kaj prelegetojn, 
diskutrondojn, prezentadojn. Kiom gravas, 
ekzemple, konscii kaj agnoski, kiujn normojn 
ni sekvas kaj privilegiojn havas? Pri kio 
temas “rajto de kono”? Kiujn neregistritajn 
organizojn, kiuj laboras por pli justa mondo, 
vi konas? Kiuj Esperantaj projektoj de evolua 
kunlaboro sukcesis en la pasintaj jardekoj? 
Kiuj kaj kial fiaskis? Pri multaj tiuj demandoj 
la partoprenantoj aŭskultis dum diversaj 
prelegoj kaj poste debatis dum diskutrondoj. 
Estis ankaŭ prezentitaj diversaj specifaj 
temoj: historio de feminismo, feminisma 
verkado, radikalaj manartaĵoj kaj aliaj... 

Oni ankaŭ pridiskutis realajn kaj eblajn 
miskomprenojn inter homoj. 

Multis regulaj programeroj: AMO- 
seminario (Aktivula Maturigo), diversaj 
manlaboroj (ekzemple pri braceletoj de 
amikeco), danckursoj, internacia koruso. 
Dezirintoj povis viziti ukulelan kurson ; 
kunigi verdan lingvon kun verda manĝado 
(vegetaraneco), ekscii, kiel krei bonan 
pasvorton, ĉifri sian retumadon. Scivolemaj 
IJK-anoj povis observi satelitojn dum la 
tutsemajna nokta ĉielspektado. A1 tiuj ; kiuj 
ofte nervoziĝas en sia vivo ; oni instruis 
Ŝibaŝi - specon de Ĉigongo. Ĉu vi scias 
kion signifas tiu nomo? ĉi estas maniero 
de meditado ; kiu venis el la orientazia 
kuracarto. Kaj Ŝibaŝi estas speco de 
Ĉigongo, kiu konsistas el 18 facilaj ekzercoj 
por interna trankvileco, sano kaj harmonio. 

Kaj ; kiel kutime por internaciaj 
Esperanto-aranĝoj, abundis variaj 
lingvo-kursoj. Unue ; kompreneble, pri 
Esperanto mem - por komencantoj kaj 
progresantoj. Estis ankaŭ prezentitaj aliaj 
lingvoj - unuavice la germana, uzata en la 
gastiganta lando. Krome, dezirintoj povis 
studi bazan kurson pri la itala lingvo. 

Aparte endas rakonti pri la novula 
programo. IJK-anoj ; kiuj unuafoje 
partoprenis la Esperanto-renkontiĝon, 
lernis pri la tipaĵoj de E-aranĝoj en amuza 
rondo kun aliaj novuloj. Ili multe ludis 
por interkonatiĝi, kaj kune malkovris la 
Esperanto-mondon. 

Inter “seriozaj” programeroj certe 
indas mencii TEJO-kunsidojn. Ja TEJO 
estas supera organizo por E-junularo kaj 
la ĉefa “motoro” de internaciaj junularaj 
kongresoj. Ĉi-jare la Komitato de TEJO 
elektis la novan Estraron, kiu oficos ĝis 
2017. En unu sesio la komitatanoj laboris 
en malpli grandaj laborgrupoj, kie estis 
traktitaj kaj diskutitaj aktualaĵoj en la 
unuopaj agadkampoj. 

Por aktivuloj okazis speciala movada 
programo. Post la sukcesaj prelegsesioj 
dum JES ; en IJK refoje okazis scienca 
prelegsesio, dum kiu junaj sciencistoj, 
esploristoj kaj fakuloj prezentis siajn 
kampojn en 5-10 minutoj. Estis prezentita 


ankaŭ nova projekto, kiun realigos TEJO, 
kunlabore kun kelkaj landaj asocioj, kadre 
de la programo Erasmus +. La projekto 
ĉefe celas krei programon pri trejnado de 
trejnistoj ene de TEJO. La IJK-anoj ankaŭ 
havis eblon partopreni Trello-trejnadon por 
poste proponi al sia organizo bonan ilon 
kaj metodon kiel plezure kunlabori. 

Adoleskuloj ; kiuj ne volis perdiĝi en la 
movado, partoprenis en la kunsido de 
la revekiĝanta Komisiono pri Adoleska 
Agado. Oni alvokis eventualajn volontulojn 
helpi por disvastigo de komunuma 
E-retradiokanalo “Muzaiko”. ĉi ekzistas 
kaj viglas danke al tutmonda kunlaboro 
de esperantistoj: www.muzaiko.info. 

Certe ; alloga estis la distra programo 
de la IJK. La partoprenantoj konkuris 
pri vikimedia tradukmaratono, spertis 
profesian Esperantan kvizon, kreitan per 
la ekzemplo de la fame konata “famililudo” 
en diverslandaj televidprogramoj. La IJK- 
anoj kune serĉis geokaŝejon, ŝercadis pri 
diversaj vojaĝrakontoj, havis eblon konatiĝi 
kun diversaj interesaj projektoj: ViVo (reta 
vortserĉado), “Liberaj mapoj” (angle - 
OpenStreetMap), “Fabelaj mondoj” 

Ĉar temas pri la internacia junulara 
renkontiĝo, kompreneble, abunda kaj tre 
interesa estis vespera kaj nokta programoj. 
La 71-a IJK en Wiesbaden montris la artan 
diversecon de la muziko en Esperantujo. 

La organizantoj preparis vere buntan 
miksaĵon el diversaj landoj, stiloj kaj 
famecoj - speciale por juna publiko. Vidu 
la liston de vesperaj koncertoj: la ensemblo 
“Ŝanĝo” kiu prezentis muzikon kaj 
dancon laŭ fluo de Mond-Muziko; Jonny 
M ; kiu post sia albumo “In Natura” en la 
germana diligente laboras denove por 
Esperanta albumo. DĴ Kunar surmetis pop- 
kaj rokmuzikon el la pasintaj jardekoj, 
Esperanto-muzikon kaj furoraĵojn en 
multaj lingvoj. La muzikgrupo “Sepa 
kaj Asorti” fondinta en 1992 ; prezentis 
diversajn stilojn: country, blues, folk, rock 
en Esperanto, la angla, rusa, litova. Lirika 
duopo “ĵeLe” ĝuigis la partoprenantaron 

per sia muziko taŭga por ĉiu generacio. La 
grupo el Leipzig, Germanio, ludis grunĝ- 
muzikon sen dekoracioj, kio mirigis la 
aŭskultantojn. La plurlingva projekto 
“Inicialoj DC” estis starigita en 2003 en 
Frankfurto, Germanio, de la franca artisto 
Eric Lanquillat. Dum la jaroj li produktis 
multajn popalbumojn en Esperanto, en la 
franca, germana kaj angla. La rokgrupo 
kun la enigma nomo “42” (de la fratinoj 
Hanne kaj Helen kun gastmuzikistoj 
“La Okulvitroj”) allogis IJK-anojn per sia 
diversstila muziko en Esperanto kaj en 
la angla. Kaj la partoprenantojn kiel jam 
kutime festumigis la neimitebla jOmO 
(Jean-Marc Leclercq) ; unu el la plej konataj 
kaj mojosaj artistoj en Esperantujo. Li 
loĝas en Francio kaj esperantistiĝis en 
1988. jOmO eldonis multajn albumojn 
en Esperanto, kaj traveturis jam la tutan 
mondon farante ekbruligantajn koncertojn. 
Plensence indas nomi lin stelulo, kiun ni 
povas prezenti ekster la Esperantujo kiel 
brilan ekzemplon de Esperanto-kulturo. 

Bone organizita kinejo prezentis al la 
partoprenantoj diversajn filmojn kun 
Esperantaj subtekstoj kaj ankaŭ Esperantaj 
voĉoj. 

Kaj ; kiel kutime dum Esperanto- 
aranĝoj, la IJK-anoj havis la eblon ekskursi. 
Germanio estas konata lando danke al 
siaj famaj vidindaĵoj. Ekzemple, tuttaga 
ekskurso konatigis la partoprenantojn 
kun la belega valo de la rivero Rejno. Oni 
konsideras Rejnon la plej grava rivero por 
la germana kulturo. Fakte ĝi estas unu el 
la plej grandaj riveroj en Eŭropo. ĉi havas 
pli ol 1200 km kaj formas ĉarman valon ; 
faman turisman itineron en Germanio, 
inter la urboj Koblenz kaj Mainz, kiuj 
situas proksime de Wiesbaden. Ĝi nomiĝas 
Rejnvalo kaj prezentas per si mem 
impresan montaran pejzaĝon, kiu enhavas 
multajn kasteletojn kaj fortikaĵetojn. Tre 
fama loko estas la roko “Loreley”. Apud ĝi 
pereis multaj ŝipoj. La fama germana poeto 
Heinrich Heine rakontis en sia poemo 
miton pri la knabino Loreley. Ŝi kaptis kaj 


deflankigis la atenton de la ŝipstiristoj per 
sia beleco kaj sorĉa kantado, kaj kaŭzis 
iliajn pereojn. 

La IJK-anoj vizitis ankaŭ la najbaran 
malnovan urbon Mainz. Grava parto de 
tiu promenado estis vizito al la Gutenberg- 
Muzeo pri la invento de la libropresado. 

La muzeo montras originalajn presaĵojn 
de Gutenberg mem, kune kun la tiamaj 
presmaŝinoj. Oni povis vidi ; kiel la 
tipografia arto jam mallonge post sia 
invento rapide perfektiĝis. 

Kaj ; kompreneble, la IJK-anoj multe ĝuis 
la gastigantan urbon mem. Wiesbaden 
havas riĉan historion kaj famajn 
vidindaĵojn. Inter ili menciindas famaj 
termoj - kuraclokoj kun minerala akvo. 
Promenante tra la urbo oni povas vidi 
surstrate kelkajn fontojn kun kuraca akvo 
kaj gustumi ĝin. De la monteto Neroberg 
oni povas plezure ĝui belan panoramon 
de la urbo. Mi ne eraros, se mi skribos, 
ke ĉiutage iuj el la IJK-anoj vagadis tra tiu 
ĉarma urbo, kaj ĝuis ĝiajn belan aspekton 
kaj amikeman etoson. Post la IJK oni povis 
ĝui aliajn lokojn de la lando. Ja Germanio 
disponigas bonegajn eblojn por turismi. 

La urboj kiel Berlino, Dresdeno, Munkeno, 
Kolonjo, Dusseldorfo kaj aliaj estas 
agnoskitaj en la tuta mondo kiel famaj 
turismaj vidindaĵoj. Kaj la fabelan kastelon 
Neuschwanstein konas sendube ĉiu homo 
- aŭ almenaŭ ĉiu infano, kiu ŝatas rigardi 
animitajn filmojn. Ja ĝi estas simbolo de la 
fama monda produktejo Disneyland. Do ; 
vi vidas, karaj legantoj, ke indas kaj endas 
viziti Germanion. Se vi ne partoprenis la 
ĉi-jaran IJK-on ; vi povos konatiĝi kun la 
lando venontjare - ekzemple kiam okazos 
Germana Esperanto-Kongreso en Munkeno. 
Kaj ne forgesu danki tiam la Internacian 
Lingvon Esperanto - nian gvidanton 
al la mondo de amikeco kaj reciproka 
konkordo! 

En preparado de tiu artikolo estas uzitaj 
materialoj el la Kongresa Libro de la 71-a IJK 

en Wiesbaden kaj fotoj de Jan Schroeder. 


novembro 2015 /25 <r 










■> Legu librojn - premioj - konkursoj 


Legu kaj ĝuu 


Rubrikestro: 



Maigosia Komarnicka, 
ul. Kilinskiego 14/3, 
PL-59-300 Lubin, 
Pollando, 
rete: malgosia. 
jimaamiko@gmail.com 



Legado de 
libroj estas 
grava 

En la lasta numero de nia 
revuo mi promesis al vi pruvi 
kial “Legado estas grava en la 
hodiaŭa mondo”. 

U nue ; libroj estas fundamento de 
nia civilizo... Due, legante librojn 
vi akiros scion kaj sukceson. Trie, 
legado estas unika investo, kiu alportos nur 
gajnon. Kvare, legante vi mem pripensas, 
imagas intrigon, ĉiu detalo aspektas 
kiel vi volas, ĉar bona libro vigligas vian 
menson. Kvine, legado ne nur postulas, sed 
samtempe instruas al vi paciencon. Sese, 
legado disvolvas viajn lingvokapablojn, 
riĉigas vian vortfaradon kaj instruas vian 
pensadon. Sepe, la mondo de libroj formas 
sentemon al beleco de vortoj, kaj preparas 
la leganton al reala vivo. Oke, la leganto pli 
rapide evoluas intelekte kaj emocie. Naŭe, 
dank' al libro vi fariĝos sendependa de 
televido aŭ komputilo. Deke, legado de libroj 
malrapidigas procezojn de maljuniĝado. 

Karaj legantoj de Juna Amiko, legu multe, 
ĉar nia cerbo, simile kiel muskoloj, bezonas 
intensan gimnastikon. 


Klubo de 
bona libro 

L a Biblioteko de Juna Amiko por 
junuloj kaj infanoj kreskas dank ; 
al viaj proponoj. Bonvolu sendi 
viajn proponojn pri libroj, kiuj montras 
pozitivajn valorojn (ekzemple toleremon, 
amikecon, apogon al malpli fortaj homoj), 
helpas kompreni vin mem kaj aliajn, kaj 
ebligas adaptiĝi al nia iom malgaja realeco. 
La proponojn kun la titolo, aŭtoro kaj 
mallonga rekomendo sendu al la supra 
adreso, aldonante la noton: Biblioteko de 
Juna Amiko. 

Rekomendo 


Por la Biblioteko de Juna Amiko Jose de J. 
Campos Pacheco, fama kuba esperantisto 
kaj longdaŭra kunlaboranto de Juna 


Amiko, rekomendas 
la libron La Aventuroj 

La libro La Aventuroj de Tom 
Sawyer estis publikigita en 
1876, kaj Tom Sawyer estas 
ĝia fikcia rolulo. En la libro ni 
povas legi pri la ĉiutaga vivo 
de la knabo, kiu loĝas kun 
sia onklino Polly en Usono, 
en fikcia loko St. Petersburg, 
en la unua duono de la 19-a 
jarcento. Ni travivas liajn 
lernejajn problemojn, amon al 
lia samklasanino, kaj multajn 
aventurojn kun lia amiko 
Huckleberry Finn. Ni akompanas lin, kiam 
li forkuris el la hejmo por ludi piraton, 


kaj kiam li trovas kaŝitan 
trezoron. 

Tiu libro estas libro, kiu 
devas akompani nin dum 
la tuta vivo, ĉar ĝi montras 
pozitivajn valorojn, kiel 
la amikecon kaj unuiĝon, 
kiuj ekzistas inter Tom kaj 
Huckleberry. La libro ankaŭ 
instruas nin kiel esti kuraĝaj, 
kaj kiel venki ĉiujn defiojn kaj 
obstaklojn. 

Se vi ankoraŭ ne legis tiun 
libron, mi rekomendas ĝin, sed ankaŭ la 
ceterajn librojn de tiu fama aŭtoro. 



Ekkonu mian landon 
pere de ĝiaj legendoj 

Konkurso ne nur por junaj legantoj 


Ĉi-numere ni vizitos 
belan landon en Eŭropo, 
Litovion. ĉi estas la patrujo 
de Povilas Jegorovas, fama 
esperantisto, prezidanto de 
Litovia Esperanto-Asocio. 

Li helpis al mi prepari 
informojn pri sia lando. 



U nue per kelkaj informoj konatiĝu 
kun la lando de Povilas. Klopodu 
trovi la menciitajn lokojn sur la 
mapo, kaj poste tralegu la legendojn kaj 
faru la konkursajn taskojn. 

Kio allogus min en Litovio? 

Litovio (litove: Lietuva) estas lando 
en la nordoriento de Eŭropo ĉe la Balta 
Maro. La ĉefurbo estas Vilno ( Vilnius ), kaj 
apud ĝi estas pliaj grandaj urboj: Kaŭno 
(Kaunas ), Klajpeda, Panevezys, Ŝiaŭliai. 


Litovio estas la plej 
granda lando el la tri baltaj 
respublikoj. Litovio foje erare 
estas konsiderata kiel parto 
de Orienta Eŭropo. Sed estas 
certe, ke Litovio estas pli 
centra ol orienta, ĉar en Litovio 
troviĝas la geografia centro 
de la Eŭropa kontinento. 
Konstatis tion la geografoj 
de Nacia Franca Instituto de 
Geografio en 1989. 

Litovio estas lando sen grandaj montoj, 
kaj ĝia plej alta punkto estas la monteto 
Juozapine (293,8 metroj). Litovio estas 
ankaŭ lando de grandaj kaj malgrandaj 
lagoj kaj grandaj arbaraj zonoj. La 
plej granda lago de la lando troviĝas 
nordokcidente kaj nomiĝas Drukŝiaj. 

La natura rezervejo Kurona Terlango 
(litove: Kurŝip Nerija ) en la jaro 2000 
estis enskribita en la liston de Mondaj 
Heredaĵoj de Unesko. 

La litova kulturo estas tre influita de 
indiĝena prakulturo kaj ekzistis dum miloj 
da jaroj. La unua universitato estis fondita 
en Vilno en 1579 de la granda duko Stefano 
Bathori, kaj la unua libro en la litova lingvo 
estis presita en la jaro 1547 en Konigsberg 
(hodiaŭa Kalinigrado). 

Inter la plej elstaraj verkistoj troviĝas la 
romanisto kaj dramaturgo Vincas Kreve- 
Mickeviĉius, Alfonsas Nyka-Niliŭnas ; Marius 
Katiliŝkis. La plej elstara komponisto kaj 
pentristo estas Mikalojus Konstantinas 
Ĉiurlionis. 

La unua reĝo de Litovio estis Mindaugas, 
kronita en 1253. Poste estis Gediminas, kiu 
havis profetan sonĝon pri fera lupo ; kaj tiu 
sonĝo instigis lin establi Vilnon ; la ĉefurbon. 
Tiuj antaŭnomoj estas la plej popularaj por 
viroj en Litovio. 

En 1973 estis deklarita kiel la nacia 
birdo la blanka cikonio. Litovoj kredas ; ke 
cikonioj alportas harmonion kaj daŭrigas la 
tradicion rakonti al siaj infanoj ; ke bebojn 
alportas cikonioj. 

La nacia litova kostumo estas farita 
el linteksaĵoj kun geometriaj ornamaĵoj. 
Plena kostumo estas portata nur de 
popoldancgrupoj dum nacia festo ; kaj havas 
karakterizajn ŝtofojn ; zonojn ; koltukojn kaj 
kelkajn aliajn akcesoraĵoj. 

La litova kuirarto ĉefe uzas la litovajn 
produktojn: sekalon ; terpomojn ; beton ; 
hordeon, berojn ; fungojn ; fiŝojn ; viandaĵojn 
kaj aliajn. La kuirarto kreis proprajn 
karakterizajn ecojn ; kiuj formiĝis pere de 
vario de influoj dum longa kaj malfacila 
historio de la lando. 

Gravan rolon en litova kuirarto ludas 
laktoproduktoj ; kiel dolĉaj ; salaj ; aromigitaj 
aŭ fumaĵitaj fromaĝoj. Furoras fromaĝetoj 
(sŭreliai ). Ili estas dolĉaĵoj el freŝa kazea 
briketo kun ĉokolada aŭ sukera kovraĵo. 

Tre bongusta estas malhela sekala pano ; 
kiu baziĝas sur fermentita pasto ; kaj sufiĉas 
kovri ĝin nur per butero aŭ per fromaĝo. 

Vizitante Litovion nepre oni devas 
gustumi pastokovritajn farĉaĵojn ( koldŭnaf), 
frititajn pastobulojn kun parte dolĉa parto 


(spurgos ) ; patkukojn ( blynai), terpoman 
kolbason ( vedarai ) kaj barokecan arbokukon 
( ŝakotis). 

Litovio la 29-an de marto 2004 fariĝis 
membro de NATO kaj la 1-an de majo 
samjare ĉiurajta membro de Eŭropa Unio. 

Esperanto en Litovio 

La unua lernolibro de Esperanto por 
litovoj aperis en 1890 ; kaj la unua Esperanto- 
grupo fondiĝis en 1892 en Vilno. En 1910 
en Kaŭno fondiĝis vigla Esperanto-societo. 
En 1922-1926 aperadis la gazeto Litova 
Stelo, kiu estis subvenciata de la registaro ; 
kun eldonkvanto de 1500 ekzempleroj (el 
kiuj nur 208 por litovoj en 1926). Post la 
ĉeso de la subvencio la gazeto ĉesis aperi. 
Sed la revuo Litova Stelo poste renaskiĝis 
kaj aperadis en la jaroj 1935-1940. En la 
jaro 1930 la litova radio-stacio 1-2 fojojn 
en semajno disaŭdigis esperantlingvajn 
elsendojn. 

Dum soveta regado Esperanto-movado 
estis malpermesita. ĉi povis renaskiĝi nur 
en 1956. Post sendependiĝo de Litovio en la 
jaro 1990 la Esperanto-movado komencis 
novan vivon. En la jaro 1991 denove 
ekbrilis Litova Stelo. Ĉiun trian jaron okazas 
internacia BET (Baltiaj Esperanto-Tagoj), 
kiun laŭvice organizas litovaj ; latvaj kaj 
estonaj esperantistoj. En 2016 okazos jam 
52-a BET en la kuracloko Birŝtonas. 

Legendoj 

La litovoj havas multnombrajn legendojn 
kaj tradiciajn rakontojn. Ni prezentas la 
plej popularajn. Tralegante ilin ; vi ekscios 
kio kaŭzis ekeston de la ĉefurbo de Litovio, 
al kiu estas dediĉita la monumento en la 
apudmara banurbo Palanga. 

La urbo Vilno 

La nomo de la urbo en manuskriptoj 
aperis nur en la 14-a jarcento ; en la epoko 
de la granda duko Gediminas. La laca 
duko post sukcesa ĉasado ekdormis. Li 
havis profetan sonĝon pri fera lupo ; kies 

hurlado similis al tiu de centoj da lupoj. 
Viziulo interpretis la sonĝon dirante ; ke 
lupo estas simbolo de granda kaj forta 
urbo ; kaj ĝia hurlado signifas famon kaj 
potencon por la urbo. Sur ĉi tiu loko ekestis 
la urbo Vilno ; kiu prosperis ; allogante 
fremdulojn. Multfoje la urbo fariĝis viktimo 
de incendioj ; de teruraj epidemioj ; de 
malamikaj atakoj ; kaj malgraŭ tio restis 
nevenkita kiel la fera lupo. 

Nuntempe la urbo estas miksaĵo de 
diversaj stiloj kaj influoj de arkitekturo ; 
prezentiĝas kiel bela kunligo de la malnova 
kun la nova ; kaj atendas gastojn el ĉiuj 
anguloj de la mondo. 

Jŭrate kaj Kastytis 

La marvirino Jŭrate 
loĝis surfunde de la 
Balta Maro en belega 
sukcena 1 palaco. Ŝi vivis 
trankvile ; regante la 
maron kaj ĉiujn marajn 
estaĵojn. Bedaŭrinde ŝian 
trankvilecon konfuzis 
juna fiŝisto Kastitis ; kaptante multajn fiŝojn. 
Jŭrate decidis puni lin ; sed ŝi enamiĝis al 
la bonaspekta juna viro ; kaj ili feliĉe vivis 
en la mara palaco. La tondro-dio Perkŭnas 
ankaŭ amis la marvirineton ; li furioziĝis ; kaj 
detruis per fulmo la sukcenan palacon. Ĝi 
ruiniĝis je milionoj da pecetoj. Jŭrate estis 
ĉene ligita al la palaca ruino ; kaj Kastitis 
mortigita de la furioza Perkŭnas. Laŭ la 
legendo Jŭrate priploras lian morton ĝis 
hodiaŭ. Dum ŝtormoj eblas aŭdi ŝian ploron, 
kaj pecetoj da sukceno el la Balta Maro estas 
ĵetitaj sur la plaĝoj. 

Probable Kastitis devenis el la urbo 
Palanga ; kaj tial en tiu mara banurbo 
ekzistas monumento ; dediĉita al Jŭrate kaj 
al Kastitis. La blazono de la urbo ankaŭ 
referencas al la legendo, la sukcenaj globetoj 
reprezentas la maran palacon, kaj la arĝenta 
krono reprezentas la marvirineton Jŭrate. 

Fine tralegu legendojn ; dank' al kiuj vi 
ekscios ; kiumaniere ekestis nomoj de iu 
urbo kaj iu vilaĝo en Litovio. 

L) sukceno: flava "valora ŝtono” 


La urbo Panevezys 
kaj la urbeto Kurŝenai 

Iu mizerulo fiŝkaptis kaj preterveturanta 
sinjoro haltis por forpeli lin ; ĉar fiŝkaptisto 
estis sur lia privata tereno, kaj do la fiŝoj 
apartenas nur al li. La mizerulo montris ion 
kaj diris: 

- “Pone, vezys” ( Sinjoro, (estas) kankro). 

Pro tio konstruita urbo en tiu loko ricevis 
la nomon Panevezys. 

Post pluvo inundo forportis fojnon, kaj 
homoj komencis demandi: “Kur ŝienas?” 

(Kie fojnoT). 

Tiumaniere aperis vilaĝo kun la nomo 
Kurŝenai. 

La konkursa tasko 

Unue trovu la najbarajn landojn de 
Litovio sur la mapo. Skribu iliajn nomojn al 
ni. Due redaktu demandojn (almenaŭ 10) 
al la teksto en Juna Amiko pri Litovio. Se vi 
ŝatas desegni aŭ pentri ; sendu al ni bildojn, 
kiuj prezentas la tekston de Ekkonu mian 
landon pere de ĝia legendo. 

La konkursan taskon bonvolu sendi kun 
viaj nomo ; adreso kaj indiko ‘Konkurso 
- legendo ; ĝis la 30a de decembro 
2015 al la adreso de Centrum Edukacji 
Mi^dzykulturowej - Biuro Regionalne 
Wrodaw ; ulica (strato) Legnicka 65 ; PL 54- 
206 Wrodaw ; Polska/Pollando. 

Proverboj 

Finante la rubrikon mi enmetas kelkajn 
proverbojn pri profito el la Esperanta 
proverbaro de L. L. Zamenhof. 

Proverboj estas mallongaj kaj facilaj 
frazoj, dank ; al kiuj oni pli bone esprimas 
ideojn, avertojn, admonojn aŭ instrukciojn. 
Ili estas gravaj en ĉiu lingvo, kaj tial por 
perfektigi konon de Esperanto necesa estas 
ankaŭ lerni proverbojn. 

Kiu amas la liton, ne akiros profiton. 

Multe da sprito , sed neniom da profito. 

Pli valoras kontenta spirito, ol granda profito. 
Tro da metioj - profitoj neniaj. 

Profiton celu, sed aliajn ne pelu. 

Luiza Carol 

Romantika 

porinfana 

romano 


L a romano “La trajno en la neĝo” 
de Mato Lovrak estas bone konata 
kaj aprezata de kroatlingvaj 
infanoj kaj adoleskuloj. Mi esperas, ke 
ankaŭ la junaj legantoj en Esperanto 
ĝuos la elkroatigitan version de tiu 
romano. Ankaŭ plenkreskuloj povos ĝui 
tiun romantikan beletraĵon, kaj povos 
rakonti al siaj gefiloj aŭ genepoj (en la 
kazo, ke tiuj ankoraŭ malfacile legas 
en Esperanto) pri la aventuroj de la 
kroataj lernejanoj, venkintaj grandajn 
malfacilaĵojn danke al siaj kuraĝo kaj 
solidareco. 

La ĉefaj herooj estas ordinaraj infanoj, 
kies vivoj fluas normale, en kroata 
malriĉa vilaĝo antaŭ la dua mondmilito. 
Tamen, oni sentas agrablan parfumon 
de romantika fabelo, legante la libron. 

Samkiel multaj herooj de fabeloj 
(Fingreto, Haĉjo kaj Grenjo, Neĝulino, 
Aliso, Pinokjo, Dorotea k.a), la herooj 


de Lovrak troviĝas en malkutimaj 
cirkonstancoj, kiam ili devas barakti 
kontraŭ teruraj malfacilaĵoj sen la helpo 
de siaj gepatroj kaj sen sia instruisto 
(kiu devis resti hospitaligita en la urbo). 
Blokiĝas en la neĝo la trajno, portanta 
la infanojn hejmen, kaj tiuj helpas al la 
rapida malblokigo per siaj nudaj manoj, 
alfrontante la timigan malvarmegon. 
Sed... ĉu nur la malmildega vetero 
minacas ilin? La ĉefaj 
luktoj de la junaj herooj 
direktiĝas enen de 
si mem. Por venki la 
eksterajn malfacilaĵojn, 
ili devas unue venki 
ene de si la egoismon, 
la malkuraĝon, la 
agresemon, la mal- 
diligentecon, la dorlot- 
iĝemon, la avarecon, 
la manĝavidecon, la 
vantecon, la envion, la 
mensogemon... Miĵus listigis kelkajn 
el la plej gravaj monstroj, embuskantaj 
ene de iliaj ankoraŭ nematuraj animoj. 
Kiel ogroj, drakoj aŭ malicaj sorĉistoj 
kaj sorĉistinoj, la malvirtoj minacas kaj 
tentas la junajn animojn. Sed la infanoj 
brave venkas ĉiujn malfacilaĵojn (ĉu ene 
de si, ĉu ĉirkaŭ si), kaj la romano finiĝas 
ĝojoplene, samkiel okazas en fabeloj. 
Solidareco estas la “magia ŝlosilo”, kiun 
la infanoj lernas uzi, por reveni hejmen 
bonstate. Solidareco signifas kapablon 
agi kune, fidi unu la aliajn, kaj konsenti 
pri grupa disciplino. Jen kion la infanoj 
sukcesis akiri dum sia aventuroplena 
vintra ekskurso per trajno. 

Ĉu ili trovis la “magian ŝlosilon” solaj 
kaj tute hazarde? Fakte ne. Samkiel 
en fabeloj ekzistas “la bona feino”, kiu 
donas bonajn konsilojn, helpante la 
heroojn, ankaŭ en la romano de Lovrak 
aperas la saĝa instruisto, kies influo 


“La trajno en la neĝo” 
estas porinfana libro 
de Mato Lovrak. Espe- 
rantigis ĝin Josip Pleadin 
[Bjelovar 2015] kaj 
lustris la lernantoj de la 
elementa lernejo Mato 
Lovrak en la vilaĝo Veliki 
Grdevac en Kroatio. 

prilumas la vojon de la infanoj eĉ dum 
lia malĉeesto. Iun tagon, kelkan tempon 
antaŭ la vintra ekskurso, la instruisto 
proponas novan eksperimenton al la 
infanoj en la kvara jaro de lernado. Jen 
kiel okazas la evento: 

“La lernantoj revarmiĝis post la 
malvarmo dumvoje, kaj la instruisto 
en la kvara klaso rakontis, ke nia 
popolo en la antikva tempo vivis en 
kooperativoj, kie ĉiu membro havis 
sian parton de laboro, kaj kie ĉiuj kune 
dividis laborfruktojn. 

'Vidu, infanoj ; , li diris al la lernantoj, 
‘kial ni ne provu fari ion tian? Ni vidu. 

Ni faru la klasan kooperativon/ 

La lernantoj streĉis atenton. 

Oni devas elekti la estron. Ili devas 
ĉiuj egale labori, por ke ili havu la 
samajn taskojn kaj samajn rajtojn. 

Neniu rajtas havigi al si pli grandan 
rajton kaj altrudi ĝin perforte. Ili ĉiuj 
devas zorgi pri la klaso, kaj la instruisto 
ne povas entrudiĝi. Li nur venados kaj 
trovos ĉion en ordo, puran, aranĝitan 
kaj kvietan. 

Li diris al ili: ‘Ĉu mi ordonu ĉion 
al vi kaj kontrolu vin? Lernu mem 
fari interkonsenton pri tio, kio estas 
bezonata. Post unu semajno vi elektos 
la estron kaj prezidanton de via 
kooperativo/ ” 

En la romano de Lovrak la infanoj 
reagas entuziasme al la propono de 
la instruisto, kaj tuj organizas sin 
en “kooperativo”, en kies kadro ili 
helpas unuj la aliajn plifortigi kaj 
plibonigi siajn karakterojn. Samkiel 
en fabeloj, aperas en la romano la 
neordinara imitinda heroo (la knabo 
Ljuban, kiun la infanoj elektas estro 
de sia “kooperativo”) kaj la neordinara 
malimitinda heroo (la enviema kaj 
malica knabo Petro). Ne mankas ankaŭ 
la fabela “bela princino” endanĝerigita 


pro malbonaj cirkonstancoj, kaj savita 
ĝustatempe de la brava protagonisto. 

La rolon de “bela princino” iel plenumas 
en la romano la knabino Draga, sed mi 
alte aprezas la fakton, ke la verkisto 
fokusas sian atenton sur la animan 
belecon de la knabino, ne sur ties 
eksteran aspekton. Malsimile al kliŝa 
fabela belulino, Draga tute ne estas 
pasiva kaj plorema sendefenda junulino. 
Pri ŝia fizika aspekto la aŭtoro eĉ ne 
komentas, ĉar tio ne devas gravi en 
la ĉirkaŭteksto. La infanoj ne aprezas 
ŝin pro la koloro de ŝiaj okuloj aŭ 
pro la longeco de ŝia hararo. Ŝin oni 
alte estimas pro ŝiaj diligenteco, 
inteligenteco, honesteco ktp. Draga 
estas imitinda heroino, samkiel Ljuban 
estas imitinda heroo. 

Ljuban estas tiom virtoplena kaj saĝa 
knabo, ke oni povus eventuale imagi lin 
post 20-30 jaroj kiel idealan politikiston. 
Jen la revo-sonĝo de Ljuban, je la fino de 
la romano: 

“...Ljuban ĉiam pli forte revis kun 
la fermitaj okuloj. A1 li kvazaŭ estus 
konfiditaj minimume dek vagonaroj. 

Ĉiu havas multajn vagonojn. La 
lokomotivo kun gigantaj radoj ellasas 
vaporon, kvazaŭ pro siaj fortego kaj 
ĝojo ĝi intencus eksplodi. La homoj 
parolas: ‘Ho, kia granda naiveco doni al 
la malgranda infano tiom da vagonarojf 
Tiam aperas konduktoro Laziĉ. Li 
haltas antaŭ Ljuban, mansalutas kiel 
soldato kaj diras: ‘Estro, mi estas je via 
dispono/ Kaj ankoraŭ naŭ konduktoroj 
venas kaj ili konsiliĝas. La vartrajnoj 
devus transporti nutraĵojn, vestajoĵn 
kaj lignon de la fekundaj regionoj al la 
malriĉaj landpartoj, por ke la infanoj, 
vivantaj tie en la karsto, manĝu same 
bone kiel la aliaj vivantaj inter fekundaj 
grenkampoj. La pasaĝertrajnoj devus 
transporti ĉiujn malfortajn, palajn kaj 

malsanemajn infanojn al la maro kaj 
en la montaron, por ke ili ŝanĝu la 
aeron kaj resaniĝu. Ne estus same kiel 
nuntempe, kiam vojaĝas nur la infanoj, 
kies gepatroj estas riĉaj kaj havas 
multe da mono. Ljuban zorgos, ke ĉiuj 
infanoj havu tian eblecon. Por ke neniu 
restu hejme. Kiel oni povus elteni, se 
iu infano estus forgesita kaj amare 
plorus?” 

Kion vi pensas pri tiu revo? Ĉu vi 
iam ajn havis tiom kuraĝan revon? 

Kion vi opinias pri la rilato inter la 
revoj de infanoj kaj la ebleco ke tiuj 
revoj efektiviĝos iamaniere iam ajn? 

Ĉu sufiĉas havi belajn revojn, por ke ili 
efektiviĝu? Kiujn kvalitojn oni devas 
evoluigi en si mem, por ke oniaj plej 
karaj revoj efektiviĝu? 

Petro, la malimitinda modelo de la 
romano, estas tiom malvirtoplena, 
ke li fariĝas eĉ kompatinda. El ĉiuj 
infanoj de la “kooperativo”, Petro estas 
la plej malkapabla lukti kontraŭ siaj 
malvirtoj. Sed li ricevas de la vivo mem 

La trajno en la neĝo 

prezentita en Veliki Grdevac 

B jelovara Esperantista Societo kaj 
Unuiĝo de Zagrebaj Esperantistoj 
“La trajno en la neĝo” (porinfana 
romano de Mato Lovrak) estis prezentita 
en Veliki Grdevac la 27-an de majo 2015, 
enkadre de oficiala programo de la 
manifestacio “La tagoj de Lovrak”. La 
prezento okazis en la loka kinejo antaŭ 
150 gelernantoj kaj instruistoj. En la sama 
ejo estis prezentita ekspozicio de infanaj 
ilustraĵoj, el kiuj dek estis elektitaj por 
la libro. La libroprezenton gvidis prof. 
Zdravko Seleŝ en Durdevac kun helpo 
de Grozdana Grubiŝiĉ-Popoviĉ kaj la 
librotradukinto Josip Pleadin. Speciala 


tre grandan punon: solecon. Tiun li ne 
povas elteni, tial en la fino li venkas 
sian orgojlon kaj pentoplene revenas 
en la grupon. La blokiĝon de la trajno 
en neĝo dum terura vetero la infanoj 
devas alfronti nur unu nokton. Sed 
ĉiutage la vivo igas ilin sperti aliajn 
malfacilaĵojn: malriĉecon, maljustajn 
sociajn diferencojn inter la familioj, 
antaŭjuĝojn generitajn de maljusta 
socia vivo... 

Min emociigis tiu romantika por- 
infana romano, kiun mi rekomendas 
al legantoj de ĉiuj aĝoj. La traduko 
de Josip Pleadin estas flua kaj bela, 
la eldono estas luksa, kun belkoloraj 
ilustraĵoj faritaj de lernantoj de la 
Elementa lernejo “Mato Lovrak” en la 
vilaĝo Veliki Grdevac. (Tiu ĉi estas la 
naskiĝloko de la aŭtoro, laŭ la informoj, 
kiujn mi elĉerpis el la utila postfaco de 
la libro.) Mi tutkore gratulas la junajn 
pentristojn, iliajn instruistojn kaj ankaŭ 
la eldoniston, kiu iniciatis la ilustradon 
fare de infanoj. 

panorama trajno veturigis la infanojn- 
ilustristojn en la Centron de Mato Lovrak, 
kie estis farita komuna foto antaŭ la 
trajno, priskribita en la eldonita libro. 

Zdenka Polaŝek 
(Laŭ Zagreba Esperantisto ) 

Jan Kozousek estas gimnazi- 
ano el Leoben, Stirio, Aŭstrio. 
Li eklernis Esperanton per 
lernu.net kaj partoprenis 
aŭstrian oratoran konkurson 
por lernantoj kun esperant- 
lingva kontribuo. Por 
legantoj deJunaAmiko li 
rekomendas la libron La 
Asocio de Ziko van Dijk. 





A perinte en la jaro 2008, LaAsocio 

intertempe fariĝis unu el la plej gravaj 
referencaj verkoj pri la historio de Uni- 
versala Esperanto Asocio. La ekfoliumanta 
legonto ne ŝokiĝu pri la priskribo “Skizoj kaj 
studoj”, laŭ kiu oni eble supozas, ke temas 
pri pezlingvaĵe verkita scienca traktaĵo. 
Sciencajn celojn ĝi efektive havas, tamen la 
libro sendube estas facile legebla, kaj taŭgas 
por ĉiu interesita laiko. La unua ĉapitro 
amplekse traktas pri la Biblioteko 
Hector Hodler (BHH), danke al kiu 
estiĝis ne nur tiu ĉi libro, sed ankaŭ 
aliaj nemalhaveblaj verkoj kiel la 
Enciklopedio de Esperanto, Esperanto 
en perspektivo kaj La danĝera lingvo. 

Herede de Hector Hodler, la kolekto 
estas propraĵo de UEA, ekde la morto 
de la fondinto en 1920, kaj sekvis la 
odiseadon de la Centra Oficejo, ĝis 
kiam ĝi en 1960/62 fine translokiĝis 
al Nieuwe Binnenweg 176, Roterdamo. 

De 2003 ĝis 2005 la aŭtoro mem zorgis pri 
ordigo de la materialoj en BHH. 

La dua ĉapitro, nomiĝanta “Kiel nin 
organizi? La statutoj de UEA” unuarigarde 
ŝajnas roli ne tre grave por averaĝa membro, 
sed mi trovis interesa la detalan priskribon 
de la struktura evoluo de UEA, de asocio de 
unuopuloj al asocio de Landaj Sekcioj. En la 
tria ĉapitro estas prilumigata la “Historio de 
la Historio de Esperanto”. Neceson resumi 
la historion de la afero esperantistoj sentis 
jam frue: Louis de Beaufront en 1903/04 
aperigis serion da artikoloj nomatan “Histo- 
rio de Esperanto”, kiu tamen ne povas esti 


konsiderata sobra verko klerigcela, sed 
pamfleto tre forte influata de la aŭtoraj 
opinioj (aparte rimarkinda estas Beaufront-a 
artikolo pri lingvaj reformemuloj, kiujn li 
riproĉis esti “inspiritaj de manko de sufiĉa 
pripenso de neplenaj provoj”). Fine de la 
ĉapitro van Dijk konkludas, ke esperantistaj 
historiistoj surŝultrigas al si malfacilan 
taskon, verkante tiajn historiojn, ĉar laŭ 
li ofte mankas mono, tempo kaj financa 

subteno. Kiel nuntempe ankoraŭ 
utilajn la aŭtoro mencias la verkojn 
Enciklopedio de Esperanto kaj Espe- 
ranto en Perspektivo. 

Leginte la van Dijk-an libron Sed 
homoj kun homoj mi jam kutimas 
al la fakto, ke verkoj liaj estas 
leĝerigitaj per anekdotoj, kiuj ĉi- 
libre ne aperas en tekstokestoj inter 
artikoloj, sed kvazaŭapendice kiel 
apartaj eroj. Pri ili aparte allogas, 
ke eblas enrigardi la korespondadojn de 
movadaj gravuloj, kiel ekzemple Ivo Lapenna. 
La Asocio ne manku en librobretaro de ajna 
membro de UEA. Pro la ondoj da informoj, 
kiujn van Dijk enlibrigis, mi forte rekomendas 
noti gravajn datojn kaj poste parkere 
enkapigi ilin - tiaj aferoj ja apartenas al la 
ilaro de esperantisto ne volanta fiaske sin 
prezenti en diskuto pri Esperanto-historio. 

La Asocio. Ziko van Dijk. Publikigita en 
Antverpeno en 2008. Eldonis ĝin Universala 
Esperanto Asocio. ISBN 9789077066379. 
Prezo 22,80 €. 301 paĝoj, 21 cm. Trovebla 
en la reta katalogo per jena mallonga ligilo: 
http://bit. ly/la_ asocio 

LASTE, la absolute spektakla tria etaĝo 


Besta 

krucenigmo 


La rubrikon 
prizorgas: 
Stefan MacGill 



En la hodiaŭan krucenigmon 
kaŝis sin kvar bestoj, unu el 
ili eĉ plurope. - Ĉu vi konas 
proverbojn aŭ fabelojn, en kiuj 
rolas tiuj bestoj? Ĉu vi aŭ viaj 
najbaroj aŭ parencoj havas iujn 
el ili kiel dombestojn? Ĉu vi iam 
vidis tiujn bestojn propraokule? 
Kiu el ili al vi pleje plaĉas? 




10. La koloro de 
la nokto (krom en 
grandurba centro!) 
12. Alia amata 
dombesto - ankaŭ 
kun svingema vosto. 
14 Reĝoj de 1' bestoj 
15. Valora metal' 

Vertikale + 

1. Grup', foje de 
muzikistoj (R) 

2. Tiu kiu baldaŭ 
aŭdigos sian voĉon 
laŭte. 


Horizontale -► 

1. Belartaj Konkursoj (mallongigo). 

3. La landkodo de San Marino 
(landeto meze de Italio). 

5. Oranĝkolora radika legomo. 

7. Senkomparan. 

8. Amata dombesto kun svingema 
vosto. 

9. “Romo_konstruiĝis en unu tago" 


3. Baston' (R) 

4. Metalaj pagiloj. Oni kutime portas 
iom da tiuj 

5. Besto saltema kaj long-orela. 

6. Du ĝis la tria potenco. Du malpli ol 
dek. 

11. Nedifinitan objekton. 

13. Mikso da gasoj, kiuj ebligas al ni 
vivi. (R) 

Solvoj el la antaŭa numero 


Loko 

Kio? 

Organizis 

Kiam 

Kiom? 

Bulonjo-ĉe-Maro 

UK-ekskurso 

UEA 

29 julio 

ĉ. 300 

Lillo 

lOOa UK 

UEA 

25 julio — la aŭg. 

2698 aliĝintoj 

Ostendo 

48a Konferenco de ILEI 

ILEI 

18-25 julio 

150-169 aliĝintoj 

VViesbaden 

71a Internacia Junulara 
Kongreso (IJK) 

TEJO 

2-7 aŭg 

ĉ. 300 

Szentgotthard 

Internacia Junulara Semajno 

HEJ 

8-15 aŭg 

ĉ. 60 


Respondoj al la demandoj: 

O Kiom el la urboj havas monton (min. 2000 
metran) ene de 20 km: neniu 
© Kiom el la urboj havas fervojan stacion? 

Ĉiu. 

© Kiom el la urboj estas ĉe maro? Du: Bulonjo 
kaj Ostendo. 

O Kiom el la urboj havas artikolon en la 
Esperanta vikipedio? Ĉiu (gratulinde). 

0 Kiom el la urboj troviĝas ekstereŭrope? 

Neniu. 

O Kiom da urbestroj de nomita urbo salutis 
la aranĝon en tiu urbo? Du: Ostendo kaj 
Bulonjo. 

© Kiom el la urboj havas senŝoforajn 


Solvoj el la p. 17 

La unua tasko: Ni notu per x, 
y kaj z la serĉatajn nombrojn 
de la vagonoj. Tiam formiĝas la 
ekvacio 15x + 20y + 25z = 420 

Preter ĝi estas ankaŭ la ekvacio 
x + y + z = 27, t. e. la nombroj y kaj z 
devas kontentigi la ekvacion 

15 (27 - y - z) + 20y + 25z = 420 
je naturaj koeficientoj 

Transforminte ĝin y + 2z = 3 
rezultiĝos y = z = 1 kaj x = 25. 

Do estas uzitaj 25 vagonoj kun 15 tunoj 
kaj po unu vagono kun 20 kaj 25 tunoj. 

La dua tasko: Por trairi la tutan vojon 
per biciklo bezonatas malpli da tempo, 


metrotrajnojn? Unu: Lillo. 

O Kiom el la inaŭguroj estis rigardeblaj en la 
reto dum ĝi okazis? Unu: tiu en Lillo. 

Esploru vi mem: 

© Listigu la kvin urbojn, de plej norda ĝis plej 
suda: Ostendo, Bulonjo, Lillo, Wiesbaden, 
Szentgotthard. 

© Listigu la kvin urbojn, de plej orienta ĝis 
plej okcidenta: Szentgotthard, Wiesbaden, 
Ostendo, Lillo, Bulonjo. 

© Listigu la kvin urbojn, laŭ la nombro da 
loĝantoj: Lillo (ĉ. miliono), Wiesbaden 
(272.000), Ostendo (155.000), 
Szentgotthard (9.000). (Laŭ Vikipedio.) 


ĉar tiom da tempo bezonus nur la trairo 
de ties duono surpiede (je rapideco 
duonon de la biciklo), al kiu aldonendas la 
tempo necesa por trairi la duan duonon 
de la vojo per motorciklo, kiu estas 
pozitiva kiom malgranda estu ĝi (eĉ se 
la rapideco de la motorciklo estus ne nur 
kvinoble, sed kia ajn oblo pli granda ol tiu 
de la biciklo). 

La tria tasko: Ni havas ĉi serion: 
Komence 1; post la unua monato denove 
1; post du monatoj 2; post tri monatoj 3; 
post kvar monatoj 5; post kvin monatoj 
8; post ses monatoj 13; post sep monatoj 
21; post ok monatoj 34; post naŭ monatoj 
55; post dek monatoj 89; post dek unu 
monatoj 144; post dek du monatoj 233 
branĉoj. 

Do jarfine estos 233 branĉoj. 

■> Nia kultura heredaĵo: el la historio de la Esperanta literaturo 


Baldur Ragnarsson 

43) Karpunina Jelena (Lena) 
Alekseevna 


Ankoraŭ mi eksentas akutan 
malĝojon, kiam mi legis 
informon pri la morto 
de Lena Karpunina en 2013. 

i mallonge renkontis ŝin 
en Universala Kongreso en 
Roterdamo 2008, kiam ŝi 
ricevis premion ĉe Belartaj Konkursoj. 
Premiojn ŝi rikoltis abunde ekde 2001, 
entute dekdu, laste en 2012, ĉefe pro 
noveloj, sed ankaŭ pro teatraĵoj kaj 
eseoj. Ŝi havis neordinaran talenton 
kiel prozisto, kaj estis grava perdo por 
la Esperanta literaturo, ke ŝi forpasis 
en la komenco de sia verkista kariero. 

Lena Karpunina pasigis sian 
junecon en Duŝanbe, la ĉefurbo de 
Taĝikio. Ŝi lernis Esperanton en 1988, 
partoprenis multajn Esperanto- 
renkontiĝon, kaj instruis la lingvon 
en pluraj landoj. Post 1993 ŝi loĝis en 
Germanio, kie ŝi probable komencis 
verki novelojn en sia amata lingvo; 



(1963-2013) 



post kio sekvis ŝia mallonga kariero 
kiel originala verkisto en Esperanto 
ĝis sia morto. 

Ŝia unua libro, La bato, aperis en 
la jaro 2000 ĉe Flandra Esperanto- 
Ligo, kolekto de 15 noveloj, realismaj 
priskriboj kun psikologiaj perceptoj, 
kiuj sukcesas konservi homecojn 
de personoj malgraŭ iliaj ne ĉiam 
kontentigaj agoj, eĉ fiagoj. Ŝia arto ne 
prezentas analizojn kaj konkludojn, 
ŝia vidpunkto estas humanisma, ŝiaj 
figuroj restas ĉiam homoj. 

En la novelo La patrirto kaj la filino 
la dekjara knabino kaŝas sin sub 
litkovrilo post akcidento pro neglekto, 
ĉar ŝi timas ke la patrino batos ŝin: 

“Scivoleme rigardante la filinon, la 
patrino subite kaj forte ektiris al si 
la kovrilon. Irinka ne sukcesis reteni 
ĝin - la ŝtofo elglitis el ŝiaj fingroj kaj 
malkaŝis tutan ŝian korpon. La filino 
fermis la okulojn kaj protekte ŝirmis 
la kapon per la brakoj, atendante la 

unuajn batojn: la patrino kutime batis 
je la kapo. Sed sekvis nek batoj nek 
insultoj, kaj Irinka kuraĝis malfermi la 
okulojn. La patrino, atendinta verŝajne 
iun petolaĵon, preskaŭ ŝercon, tiun ĉi 
fojon kondutis tre kurioze. La filino 
ne povis deĉifri ŝian vizaĝesprimon: 
ĝi montris nek koleron, nek timon aŭ 
miron... Ĝi iĝis strange senemocia, iel 
indiferenta, kvazaŭ la patrino penis 
ion kompreni, kvazaŭ ŝi streĉe ion 
pripensis... Tiun ĉi esprimon Irinka 
ankoraŭ neniam vidis sur la vizaĝo de 
la patrino, ŝi ne povis ĝin interpreti, 
kaj ne sciis, kio okazos nun. Ĉu ŝi 
provu forkuri? 

Per strange trankvila tono la 
patrino diris: "Ekstaru. Ni iru en la 
malsanulejon...” 

En La bato la plej multaj noveloj 
okazis en Duŝanbe, kie la aŭtoro 
pasigis sian junaĝon. La plej multaj 
temoj sendube originas el ŝia propra 
vivo, sed ili ne estas aŭtobiografiaj, sed 
priskribas fikciajn spertojn, kiuj estas 
ne malpli realismaj, en la humaneca 
senco. 

Ŝia dua, la lasta novelaro, 

Neokazinta amo, la temoj havas aliajn 



AKADEMIO DE ESPERANTO 
OFICIALAJINFORMOJ 

Numero 23 - 20131106 

Informo pri la morto de la membro de la Akademio de Esperanto Lena 
Karpunina 

La 4-an de novembro 2013 forpasis pro serioza malsano la membro de la Akademio de 
Espcranto, Lena Karpunina, rusino loĝanta en Gcrmanujo. Ni havis la eblecon kunlabori 
kun ŝi de la jaro 2010, kiam ŝi estis elektita al la Akademio, ĉcfe pro siaj meritoj en la 
literatura kampo. Ŝi fakte laboris en la Sekcioj Literaturo kaj Konsultejo de la Akademio. 

Bonvolu vidi la aitikolon pri ŝi en hupi//gu.wMpHlia.mg/wiki/Lcna Karpunina. 
ŝi estis 51-jara. 

La prezidanto de la Akademio esprimis al ŝiaj familianoj la kondolencon de la tuta 
Akademio. 

La estraro de Ia Akademio de Esperanto 



cirkonstancojn, spertitajn laŭ ŝiaj 
pliaj konoj pri la mondo, en Moskvo, 
Siberio, Pollando, Germanio, Egiptio. 

Ŝia stilo estas klasika, libera de iuj 
eksperimentoj. Ŝia celo, la senkomenta 
realeco, ne valoras tiajn penojn. 

Lena Karpunina postlasas verkojn, 
kiuj pliriĉigas nian originalan prozan 
literaturon, ne abunde, sed noble. 


Solvo el la p. 12 

Niaj landaj perantoj 



Landaj Reprezentantoj - Perantoj de Juna Amiko 

Argentino: info@esperantoargentina.org. Aŭstralio: Aŭstralia Esperanto-Asocio, G.P.O. Box 2122 
Melbourne 3001, Australia; info@esperanto.org.au. Aŭstrio: Leopold Patek, Martinstr. 104/38, AT- 
3400 Klosterneuburg, Austria; aon.913548977@aon.at. Belgio: Flandra Esperanto-Ligo, Frankrijklei 
140, BE-2000 Antwerpen, Belgium; financoj@fel.esperanto.be. Brazilo: Brazila Esperanto-Ligo, SDS 
Bl. P 36, Ed. Venancio III, sala 303, BR 70393-902 Brasilia-DF, Brazil; belabutiko@esperanto.org.br. 
Britio: Esperanto Association of Britain, Esperanto House, Station Rd, Barlaston, Stoke-on-Trent 
ST12 9DE, United Kingdom; eab@esperanto.org.uk. Bulgario: Mariana P. Evlogieva, PK 973, BG-1000 
Sofia, Bulgaria; mrvp@interpres.org. Ĉeĥio: Pavel Polnicky, Na Vinici 110/10, CZ-290 01 Podebrady 
II, Czech Republic; cea.polnicky@quick.cz. Ĉilio: Hector Campos Grez, Casilla 231 Curico, Chile. 
Ĉinio: Gong Xiaofeng, School of Environmental and Chemical Engineering, Nanchang University, 
Nanchang, CN-330031, China; arko.gong@qq.com. Danio: Arne Casper, Bryggervangen 70 4 tv, 
DK-2100 Koebanhavn, Denmark; arnecasper@dbmail.dk. Estonio: Ahto Siimson, Kastani 12-11, 
Paikuse, EE-86602 Parnu maakond, Estonia; ahto.siimson@esperanto.ee. Finnlando: Hamalainen 
Sylvia, F.E.Sillanpaan katu 2 C 46, FI-33230 Tampere, Finland; sylvia.h@kolumbus.fi. Francio: Unuiĝo 
Franca por Esperanto, 4bis, rue de la Cerisaie, FR-75004 Paris, France; zav@esperanto-panorama. 
net. Germanio: Esperanto-Buchversand, Dr. Wolfgang Schwanzer, Pfarrer-Seeger-Str. 9, DE-55129 
Mainz, Germany; wolfgang.schwanzer@esperanto.de. Germanio: Zsofia Korody, Interkultura Centro 
Herzberg, Grubenhagenstr. 6, DE-37412 Herzberg am Harz, Germany; zsofia.korody@esperanto. 
de. Hispanio: Pedro Garrote, Apartado 119 Esperanto, ES-47080 Valladolid, Spain. Hispanio: 
Kataluna Esperanto-Asocio, Apartat 1008, ES-08200 Sabadell, Spain. Hungario: HEA, Thokoly ut. 
58-60,11/209, HU-1146 Budapest; hungario@gmail.com , www.esperantohea.hu. HEA vendas surloke 
unuopajn numerojn por la kuranta jaro po 500 ft., duono de la kutima abonprezo. Plia peranto: 
Boris Arrate Veranes, Emma u. 3a, HU-2030 Erd, Hungary; simio_2004@yahoo.es. Islando: Islanda 
Esperanto-Asocio, Postholf 1081, Skolavordustigur 6B, IS-101 Reykjavik, Iceland; esperanto@isl.is. 
Israelo: Gian Piero Savio, RehovMenora 13/4, IL-53490 Givatajim, Israel; saviogp@zahav.net.il. Italio: 
Luigia Oberrauch Madella, via Prampolini 8, IT-43122 Parma, Italy; silkovojo@aliceposta.it. Japanio: 
Japana Esperanto-Instituto, Japana filio de ILE, JP-162-0042 Tokyo-to, Sinzyuku-ku, Waseda-mati 
12-3, Japan; esperanto@jei.or.jp. Kroatio: Marija Beloŝevic, Sveti Duh 130, HR-10000 Zagreb, Croatia; 
marija@hes-keu.hr. Kubo: Kuba Esperanto-Asocio, Apartado Postal 5120, CU-10500 La Habana 2, 
Cuba. Litovio: Litovia Esperanto-Asocio, ab/k 167, LT-3000 Kaunas, Lithuania; irenaa@takas.lt. 
Norvegio: Anne Karin Bondhus, Morenefaret 8 A, NO-4340 Bryne, Norge; akbondhus@jkn.no. Nov- 
Zelando: David Dewar, PO Box 35849, Browns Bay, Auckland 0753, New Zealand; gddewar@ihug. 
co.nz. Pakistano: Jawaid Eahsan, P.O. Box 26, PK-60000 Multan, Pakistan. Pollando: Magdalena 
Tatara, Kozmicie Wielkie 323, PL-32-020 Wieliczka, Poland; mtatara@gmail.com. Portugalio: 
Portugala Esperanto-Asocio, Rua Dr. Joao Couto 6. R/C A, PT-1500 Lisboa, Portugal; asocio@ 
esperanto.pt. Rumanio: Crancau, Ioan, B-dul Bucuresti 5/53, RO-4800 Baia Mare, Romania. Rusio: 
Halina Gorecka, ab. ja. 1205, RU-236039 Kaliningrad, Russian Federation; sezonoj@mail.ru. Serbio: 
Zoran Ĉiriĉ, Branka Miljkoviĉa 14, RS-18000 Niŝ; zciric2@gmail.com. Slovakio: Peter Balaz, Vifazna 
840/67A, SK-958 04 Partizanske, Slovakia; petro@ikso.net. Slovenio: Viŝnja Brankoviĉ, Via Parini 5 
IT-34 129 Trieste, Italy. Sud-Afriko: Colin Beckford, C2 Plaza Hill 3, Bower Road, ZA-7800 Wynberg, 
South Africa. Svedio: Leif Holmlund, Kagevagen 40 B lgh 1303, SE-931 38 Skelleftea, Sweden; leif. 
holmlund@telia.com. Svislando: Christoph Scheidegger, Im Schleedom 6, CH-4224 Nenzlingen, 
Switzerland; ch_scheidegger@bluewin.ch. Tajvano: Reza Kheirkhah, No. 105, Chung Ching Road, 
Pingtung, 900-73 Taiwan; rezamenhof@yahoo.com. Togo: Koffi Gbeglo, B. P. 13169, Lome, Togo; 
esp.togo@cafe.tg. Usono: Esperanto-USA, P.O. Box 1129, E1 Cerrito CA 94530, United States; eusa@ 
esperanto-usa.org. Venezuelo: Peter Jaimez, Poŝtkesto 3482, VE-1010 A Caracas, Venezuela. 
TUTA MONDO: Abonservo de UEA, Nieuwe Binnenweg 176, NL-3015 BJ Rotterdam, Netherlands; 
uea@uea.org. Mendojn eblas sendi ankaŭ al ILEI.oficejo@gmail.com. 

